MWC 2019: OPPO Bakal Perkenal Teknologi Kamera 10x Zum Lossless Dan Peranti 5G Pada Suku Tahun Kedua 2019

Bila sebut sahaja OPPO pastinya semua mengenali jenama peranti pintar terkemuka ini. Pada Mobile World Congress 2019 (MWC 2019), OPPO mengumumkan bakal melancarkan telefon dengan disertakan teknologi kamera 10x zum lossless dan rangkaian 5G pada telefon pintar mereka.

Justeru, kamera dengan teknologi 10x zum lossless, bakal dilancarkan pada telefon pintar keluaran mereka pada suku kedua tahun ini. Teknologi ini mengabungkan 3 lensa iaitu lensa utama 48MP, telefoto dan sudut ultra lebar mencecah 120 darjah. Ia juga disertakan dengan Penstabil Imej Optikal (OIS) yang diletakkan pada lensa utama dan telefoto.

Dalam mengembang dan mengaktifkan teknologi 5G pada telefon pintar mereka, OPPO telah berkerjasama dengan Qualcomm. Justeru, telefon pintar 5G pertama OPPO bakal menggunakan cip Qualcomm Snapdragon 855 dengan modem X50 5G.

OPPO telah mempertontonkan dua teknologi tersebut kepada media yang dihasilkan oleh makmal penyelidikan dan pembangunan (R&D) OPPO sendiri.

Baca juga:


Tarikh Program Tukaran Galaxy Note 7 Di Malaysia

Ini merupakan tarikh penting yang harus anda tahu, terutama sekali kepada pemilik Samsung Galaxy Note 7 di Malaysia. Seperti yang anda sedia maklum, Samsung sudah pun memulakan langkah untuk menarik semula jualan peranti terbaru mereka dan memulakan program penukaran Samsung Galaxy Note 7 di seluruh dunia.

Bagi pasaran Malaysia, program tersebut akan bermula pada 29 September 2016. Anda haruslah memulangkan peranti tersebut kepada pusat jualan di mana anda mendapatkan peranti tersebut. Peranti yang dipulangkan mestilah hadir bersama kotak dan aksesori asal (soket, kabel, earphone dan penyambung USB).


Google Mahu Bantuan Dari Anda Untuk Melengkapkan Peta Mereka

Google, bernilai 500 bilion dolar dan mempunyai ribuan tenaga kerja yang kreatif dan pintar memerlukan bantuan anda semua. Di dalam peta Google, anda pasti perasan bahawa terdapat beberapa tempat yang tidak mempunyai informasi lokasi, contohnya perniagaan yang baru dibuka dan tempat-tempat yang terpencil.

Oleh itu, kini anda boleh membantu Google untuk mendapatkan informasi berkenaan lokasi-lokasi tersebut dengan menggunkan aplikasi Google Maps pada desktop, Android dan iOS. Anda boleh menambah informasi kepada mana-mana kawasan yang belum ada sebarang butiran, selepas informasi anda menerima sokongan yang cukup dari pengguna lain untuk mengesahkan kesahihannya, informasi tersebut akan digunakan sebagai informasi rasmi lokasi tersebut.


Reviu Eksklusif: Honor 6X, Telefon Pintar Bajet Dengan Kamera Dwi-Lensa

3GB RAM + 32GB ROM  Ι  RM 1,199
4GB RAM + 64GB ROM  Ι  RM 1,399

Honor, salah satu jenama terbaik jika anda sedang mencari telefon pintar bajet kini kembali dengan sesuatu yang agak mengejutkan dan istimewa. Siapa sangka telefon pintar dengan kamera dwi-lensa boleh dibeli tanpa perlu membayar harga yang melampau. Sebelum ini kami telah pun membuat preview terhadap peranti ini, sekarang kami ingin hadirkan dengan ulasan lebih teliti sepanjang mencuba dan menguji Honor 6X. Jadi teruskan membaca untuk mengetahui pendapat kami mengenai peranti ini.

Kami sudah mencuba dan menguji banyak peranti dan semakin buntu setiap kali mengulas berkenaan reka bentuk dan fizikal peranti. Namun kami merasakan ada baik dan buruknya di dalam senario ini.

Okay… mulakan dahulu dengan aspek kurang baik. Dari segi reka bentuk, Honor 6X tidak jauh berbeza dengan peranti-peranti lain di pasaran. Pengeluar telefon pintar pada masa kini nampaknya saling menyalin elemen reka bentuk di antara mereka dan menyebabkan rupa peranti masa kini agak monotone, bosan dan tiada variasi yang ketara.

Yang baiknya pula, persaingan di dalam pasaran yang semakin sengit ini seolah menjadi pemangkin bagi pengeluar untuk menghasilkan kualiti binaan yang sangat baik. Beberapa tahun yang lalu, jika ditanyakan peranti manakah yang mempunyai kualiti binaan terbaik? Ramai pasti akan menjawab iPhone dari Apple. Kini senario tersebut sudah berubah, peranti kelas pertengahan pada harga yang lebih murah sudah setaraf kualiti binaannya dengan bahan binaan yang teguh dan kemasan berkualiti. Bagi eRing, Honor 6X tidak mempunyai cela pada kualiti binaan rangka dan panel besinya.

Pujian yang sama tidak dapat diberikan pada panel paparan Honor 6X, terima kasih kepada YouTuber kegemaran yang memuat naik video ujian ketahanannya. Melalui siri ujian JerryRigEverything, beliau mendapati Honor 6X menggunakan panel paparan yang agak berlainan dari majoriti peranti lain.

Pada kebiasaanya panel paparan akan menunjukkan kesan calar apabila ditoreh dengan mata skala 6. Namun Honor 6X mula menunjukkan kesan calar apabila dicalarkan dengan mata skala 4. Jelas menunjukkan ia agal lemah dari segi ketahanan calar. Jadi kami sarankan anda tidak mencabut pelindung skrin yang dipasang siap pada Honor 6X, atau lebih baik anda dapatkan tempered glass untuk peranti ini.

Cip pemproses Kirin 655 chipset, menjadikan 6X antara peranti kelas pertengahan yang mempunyai kuasa pemprosesan yang baik, tambahan pula cip ini dibantu 3GB RAM dan 32GB ROM. Kapasiti bateri 3340mAh pula mampu memberikan peranti ini bekalan kuasa melebihi satu hari kerana Kirin 655 menggunakan kuasa yang minimal. Menurut Huawei, satu kitaran penuh bateri ini mampu bertahan dari 1.5 hari (penggunaan berat) sehinggalah 2.15 hari.

Ujian benchmark juga menunjukkan skor Honor 6X yang hampir-hampir sahaja memasuki kalangan 50 peranti terbaik dari segi pemproses pada masa kini. Sepanjang menggunakan Honor 6X, saya juga tidak mengalami sebarang masalah ketika melancarkan dan menggunakan aplikasi. Segala proses tampaknya lancar di dalam peranti ini.
Namun tidak semua aspek spesifikasi Honor 6X sempurna dan terbaik. Saya merasakan masih ada kekurangan pada peranti ini, namun ianya masuk akal memandangkan Honor terpaksa mengorbankan beberapa fungsi bagi menawarkan peranti ini pada harga berpatutan. Antara kekurangan yang dimaksudkan adalah ketiadaan fungsi NFC, cas pantas, USB-C, WiFi 5GHz dan juga peranti ini masih belum menerima kemas kini Android Nougat.

Walaupun baru sahaja diperkenalkan, Honor 6X masih lagi dioperasikan oleh Android 6.0 Marshmallow dengan sentuhan antaramuka EMUI (Emotion UI) versi 4.1 sama seperti kebanyakan model Honor sebelum ini. Menurut Huawei, mereka akan melancarkan kemas kini Android Nougat dan EMUI 5.0 untuk Honor 6X pada suku kedua tahun ini. Sementara itu kami kongsikan dahulu screenshot paparan antaramuka Honor 6X seperti berikut:

Sekarang kita sudah tiba ke bahagian utama peranti ini. Seperti yang dijelaskan pada awal artikel, Honor 6X merupakan peranti kelas ekonomi, sesuai bagi mereka yang mahukan sistem kamera dwi-lensa tanpa perlu membayar harga yang terlalu tinggi. Jadi kami telah mencuba secara intensif kamera Honor 6X, terutamanya pada fungsi dwi-kamera ini yang membolehkan gambar dengan efek bokeh diambil.

Sistem kamera dwi-lensa merupakan ciri utama yang diketengahkan pada model Honor 6X. Penawaran ciri ini membolehkan pengguna mendapatkan kamera yang dilengkapi ciri terkini pada harga yang lebih murah. Sebagai perbandingan, smartphone lain dengan setup kamera dwi-lensa seperti Huawei P9 dijual pada harga RM 2,099, Honor 8 pula RM 1,899 dan iPhone 7 Plus mencecah harga RM 3,799.

Jadi mengapa harga Honor 8 dan Honor 6X jauh berbeza? Mengikut perbandingan kami, ini mungkin kerana spesifikasi lensa yang ada pada kedua-dua kamera. Honor 6X menggunakan lensa 12MP dan 2MP, manakala Honor 8 pula menggunakan lensa 12MP RGB bersama lensa 12MP hitam & putih. Jadi Honor 6X menggunakan sistem yang sedikit lebih rendah. Selain itu Honor 6X juga menggunakan perkakasan yang lebih rendah pada bahagian-bahagian lain yang turut menyumbang kepada tag harga yang mesra poket.

Kamera Honor 6X tidak dibantu sistem laser autofocus dan LED dual tone flash seperti terdapat pada Honor 8. Sebaliknya ia menggunakan sistem fokus PDAF yang biasa digunakan pada majoriti smartphone. Adakah kerendahan spesifikasi ini akan menggangu kualiti gambar pada Honor 6X atau pun pengurangan ini berbaloi dan masih mampu menghasilkan gambar yang bagus? Ayuh kita lihat contoh gambar.

Kedua-dua set gambar ini diambil pada satu shot yang sama dan kemudiannya boleh diubah titik fokus kerana sistem dwi-lensa telah diaktifkan semasa mengambil gambar ini. Kualiti bokeh yang dihasilkan agak baik, namun tidak sempurna. Anda dapat lihat efek kabur sedikit tercemar ke bahagian yang sepatutnya difokus dan ini sebenarnya masalah biasa yang ada pada kamera dwi-lensa yang ada pada smartphone masa kini.

Butiran tangkai tomato dipelihara dengan baik. Kita dapat melihat dengan jelas tekstur yang ada pada bahagian ini, jelas menunjukkan kamera pada Honor 6X tidak mengecewakan dan mampu menghasilkan gambar yang bagus.

Jadi anda sudah pun kenal serba sedikit Honor 6X melalui ulasan ini, peranti kelas ekonomi dan mampu milik pastinya akan hadir dengan beberapa kekurangan. Pembelian peranti ini bergantung kepada corak penggunaan dan keinginan anda, sekiranya kurang menggunakan fungsi kamera dan hanya menggunakan kamera pada masa-masa tertentu seperti menangkap gambar rujukan lot parking di pusat membeli belah atau pun anda seorang pengguna yang agak kasar serta kurang cermat, ada baiknya anda mendapatkan peranti yang memfokuskan kepada fungsi ketahanan (Honor 6X agak lemah dari sudut ini).

Lain pula ceritanya jika anda benar-benar mahu mencuba dan mendapatkan sebuah peranti dengan sistem kamera dwi-lensa tanpa perlu membayar harga yang terlalu tinggi. Kami memang mengesyorkan anda Honor 6X. Ianya lebih murah berbanding harga pesaing lain dan mampu menghasilkan gambar yang berkualiti.


Kemas Kini iOS 11.2.2 Ada Masalah Lagi! Prestasi iPhone 6 Turun Sebanyak 41%?!

Masalah Apple semakin banyak sejak pengenalan sistem operasi iOS 11 ini! Baru-baru ini kemas kini terbaru iOS 11.2.2 telah didedahkan secara rasmi, dan Apple menyeru semua pengguna iPhone harus membuat pengemaskinian ini. Menurut Apple, penambahbaikan kali ini untuk mengatasi isu keselamatan yang dikenali sebagai ancaman “spectre” pada pelayar Safari, di mana maklumat penting anda akan dicuri sekiranya digodam.

Namun, ramai pengguna menghadapi masalah prestasi iPhone menurun selepas mengemaskini ke iOS terbaru ini. Menurut laporan dari Gordon Kelly (editor laman rasmi Forbes), pemaju Melvin Mughal telah mencatatkan prestasi iPhone 6 beliau selepas mengemaskini iOS 11.2.2 dari iOS 11.1.2. Beliau turut mejalankan lebih daripada 30 ujian benchmark, dan mendapati ujian pada single-core dan multi-core mempunyai penurunan sebanyak 41% dan 39% secara purata.

Masalah ini bukan hanya berlaku pada peranti iPhone yang lama, terdapat pengguna iPhone 8 dan iPhone X turut menghadapai masalah ini, cuma penurunan prestasi tidak terlalu serius, kira-kira 10%. Ada juga sebilangan kecil pengguna berasa prestasi iPhone mereka bertambah baik setelah kemas kini.

Anda pula macam mana?

Sumber: Forbes


Terpadam Data Penting Di Dalam Peranti Android?! Dapatkannya Semula Dengan Bantuan Perisian Wondershare Dr.Fone

Terpadam data penting seperti album gambar percutian, teks mesej, rakaman video dan juga dokumen boleh membuatkan kita tidak tentu arah memikirkan bagaimana cara untuk mendapatkannya semula bukan?! Usah risau kerana kini anda boleh mendapatkannya semula kesemua fail tersebut dengan bantuan perisian Dr.Fone dari Wondershare. Ingin tahu caranya, anda boleh melihat tutorial yang akan dikongsikan oleh editor seperti berikut…

Langkah 1

Selepas perisian Dr.Fone telah berjaya dipasang dan anda telah memiliki versi berbayar, lancarkan perisian Wondershare Dr.Fone pada komputer. Seterusnya sambungkan peranti Android anda ke komputer menggunakan kabel USB dan pastikan anda telah mengaktifkan mod USB Debugging pada peranti tersebut. Proses ini mengambil masa yang agak lama, jadi anda perlu bersabar.

Langkah 2

Sebaik sahaja peranti anda telah berjaya dikesan oleh perisian ini, ia akan memaparkan jenis data yang boleh anda boleh dapatkan semula. Setelah memilih jenis data yang diingini, klik butang Next.

Langkah 3

Paparan seterusnya akan memaparkan pilihan dua mod berbeza untuk proses Root. Anda disarankan untuk memilih Mod Standard kerana ia lebih cepat, tetapi sekiranya tidak berjaya anda boleh memilih Mod Advanced. Untuk meneruskan proses ini klik sahaja butang Start.

Langkah 4

Apabila berjaya di Root, perisian Dr.Fone akan memulakan proses carian semula kesemua data yang telah dipadam sebelum ini. Proses ini mengambil masa beberapa minit dan anda perlu menekan butang “Allow” untuk memberi kebenaran Superuser apabila tetingkap mesej itu dipaparkan.

Langkah 5

Selesai sahaja proses carian, paparan Dr.Fone akan menyenaraikan kesemua data yang telah dijumpai dalam bentuk previu. Tandakan data mana yang ingin anda dapatkan semula pada kotak yang disediakan dan diikuti dengan klik pada butang Recover untuk menyimpan data tersebut ke dalam komputer anda.

Muat Turun Perisian Wondershare DR.Fone V6.0.3

Windows

Mac

PERHATIAN!

Tidak semua peranti Android boleh menyokong perisian ini, jadi anda boleh menggunakan versi percubaan terlebih dahulu untuk melihat sama ada ia boleh disokong ataupun tidak.

Untuk pengetahuan anda, perisian ini perlu dibeli bagi membolehkan anda menggunakan fungsi ‘Recovery’ untuk mendapatkan semula kesemua data atau fail yang telah terpadam sebelum ini.

Proses ‘Recovery’ ini akan menjalankan proses Root pada peranti anda dan ini sekaligus akan membatalkan jaminan waranti.


Siri OPPO Reno5 5G Kini Rasmi!! – Dijual Pada Harga Bermula Dari RM1899!!

Bagi mereka yang meminati peranti dari OPPO ada sesuatu yang menarik buat anda apabila OPPO kini telah melancarkan peranti terbaharunya yang dikenali sebagai siri OPPO Reno5 5G dan Reno5 Pro 5G yang mana ia dijual masing-masing pada harga bermula dari RM1899 dan RM2599!!

OPPO Reno5 5G tampil dengan skrin yang baik iaitu 6.4″ AMOLED FHD+ dengan kadar segar semula 90Hz. Ia dikuasakan oleh Snapdragon 765G dan dipadankan dengan 8GB RAM + 128GB ROM.

Keupayaan kamera juga baik apabila ia hadir dengan 64MP + 8MP + 2MP + 2MP bagi kamera belakang manakala bagi kamera hadapan pula ia tampil dengan 32MP. Kapasiti bateri pula adakan 4300mAh dengan pengecasan pantas 65W.

Apa yang membezakan antara OPPO Reno5 dan Reno5 Pro adalah dari aspek kuasa dalaman apabila Reno5 Pro hadir dengan MediaTek Dimensity 1000+ dan dipadankan dengan 12GB RAM dan 256GB ROM.

Pratempahan kedua-dua model ini boleh dilakukan pada 18 hingga 26 Januari 2021 dan anda akan menikmati hadiah percuma bernilai RM397. Berikut adalah hadiah percuma tersebut:

Deposit sebanyak RM100 perlu dilakukan terlebih dahulu sebelum membuat pratempahan.


[Tertiris] Motorola Moto E5 Tampil Dengan Cap Jari Pada Logo Di Belakang

Rekaan lekuk pada bahagian belakang peranti Motorola sudah menjadi identiti baginya untuk meletakkan logo syarikat. Rekaan ini juga dikatakan tempat untuk pengimbas cap jari dimuatkan tetapi sehingga kini ia masih belum dihasilkan. Sebaliknya untuk setiap peranti Motorola Moto pengimbas cap jari telah diletakkan di bahagian dagu depan.

Terkini, terdapat gambar yang tertiris menunjukkan Motorola Moto E5 hadir dengan pengimbas cap jari pada logo di belakang. Rekaan peranti ini turut dipadankan dengan paparan standard yang tidak menggunakan skrin 18:9 seperti kebayakan peranti di pasaran. Untuk kamera, kita boleh lihat ia menggunakan satu kamera bersama bantuan LED flash di belakang di samping bicu microUSB di bahagian bawah.

Janggalnya, untuk tahun 2018 peranti ini masih tidak menyediakan rekaan yang moden malah masih mengekalkan reka bentuk tradisional dengan ruang dagu dan ruang atas yang agak tebal.

Sumber


Charting App, Pembentangan Tidak Membosankan

Charting App adalah aplikasi yang perlu anda cuba sekiranya anda kerap melakukan pembentangan. Dengan aplikasi ini pembentangan data anda tidak lagi suram dan membosankan, Charting App membantu anda menghasikan carta bar, carta garisan, carta pai dan banyak lagi dalam visual yang lebih menarik dan menghiburkan.

Jadi tidak ada lagi penonton yang menguap ketika anda membentangkan kerja anda. Selepas anda menghasilkan carta melalui aplikasi ini, anda boleh eksport imej tersebut ke dalam komputer melalui sambungan kabel ataupun pindahkannya ke email atau servis cloud.

Muat Turun:


HUAWEI Mengadakan Acara Khas Secara Online Pada 24 Februari – HUAWEI Mate Xs Mungkin Muncul?

HUAWEI secara rasminya mengesahkan bahawa mereka bakal mengadakan persidangan pelancaran produk secara atas talian pada 24 Februari ini. Ia akan bersiaran langsung di seluruh negara menerusi Youtube. Persidangan ini akan diikuti dengan acara HUAWEI Developer Day 2020 yang juga akan disiarkan secara atas talian.

Memetik beberapa poster acah yang dikongsi, HUAWEI mungkin muncul dengan peranti boleh lipat iaitu HUAWEI Mate Xs, Notebook baru, TV, Tablet, peranti 5G dan sebagainya. Terdapat juga khabar angin yang mengatakan, HUAWEI mungkin berkongsi serba sedikit maklumat mengenai barisan HUAWEI P40.

Selain itu, HONOR juga bakal mengadakan sebuah acara secara atas talian khas pada hari yang sama dan disiarkan secara langsung menerusi semua platform utama termasuk Facebook, Twitter & YouTube. HONOR dijangka memulakan acara dengan pelancaran HONOR V30 dan HONOR 9X Pro yang disertakan dengan sokongan HUAWEI Mobile Services dan sejumlah produk lain.


Jenama Telefon Mewah Vertu Menutup Kilang Pengeluaran?!

Sebuah syarikat telefon mewah di England, Vertu terpaksa menutup sektor pengeluaran gara-gara tidak dapat melunaskan hutang sebanyak £128 juta (bersamaan RM710.72 juta) kepada bank. Pemilik kepada syarikat ini, Hakan Uzan juga dikatakan masih belum membayar £50 juta (bersamaan RM277.63 juta) kepada pemilik asal dari Hong Kong, Gary Chen.

Memandangkan jumlah yang perlu ditanggung agak tinggi, Vertu telah memberhentikan 200 pekerja pengeluaran bagi menjimatkan kos. Tambahan pula, pekerja yang diberhentikan tidak dibayar pampasan selain cubaan menghubungi wakil Vertu gagal.

Hakan Uzan yang memegang jenama, teknologi dan lesen Vertu masih lagi belum mengumumkan sama ada pengeluaran akan dilakukan pada masa kelak. Syarikat yang menghasilkan telefon pintar mewah Android dengan harga yang begitu tinggi ini dikatakan telah ditandingi oleh syarikat pihak ketiga. Pihak ketiga yang dimaksudkan ialah pengeluar yang menghasilkan aksesori mewah seperti salutan emas dan berlian untuk peranti iPhone dan Samsung.

Adakah orang sekeliling perasan yang anda telah menghabiskan wang sebanyak RM50,000 untuk sebuah telefon  yang diletakkan di atas meja di kedai makan?


11street Mulakan Kempen “Shop The World” Dengan Tawaran Baucar Petrol Bernilai RM1 Juta

11street hari ini mengumumkan pelancaran kempen ‘Shop The World‘ yang menyediakan jutaan produk berjenama antarabangsa, khususnya dari negara-negara seperti China, Jepun, Korea, Taiwan dan Amerika Syarikat (AS) kepada pasaran tempatan. Kempen ini akan berlangsung dari 11 Mac hingga 18 April 2017.

Kempen ‘Shop The World’ bertujuan memenuhi permintaan pengguna untuk mempelbagaikan lagi produk dan jenama-jenama global terkenal bersama promosi dan tawaran menarik. Kempen tersebut akan memperlihatkan sinergi antara 11street dengan tiga e-dagang global terkemuka, iaitu 11street Korea, UiTOX dari Taiwan dan WorldFront dari Australia yang akan membawakan pilihan meluas produk-produk luar negara yang popular.

Bermula 11 Mac ini, kempen ‘Shop The World’ akan menawarkan diskaun sehingga 99% terhadap produk-produk antarabangsa dan jenama global, di samping penghantaran seberang laut secara percuma untuk item-item terpilih.

Selain itu sebagai bonus untuk menggalakkan pelanggan membeli-belah secara online, 11street juga menyediakan baucar petrol berjumlah RM1 juta kepada para pelanggan yang membeli barangan yang terdapat dalam senarai kempen. Bagi setiap pembelian bernilai RM100 yang didaftarkan di bawah kempen ini akan menerima baucar petrol bernilai RM10.


Honor View 10 Kini Sedia Menerima Ciri Face Unlock

Ketibaan honor View 10 di pasaran telefon pintar Malaysia telah memberi saingan yang kuat kepada peranti-peranti flagship yang lain. Oleh kerana dipasarkan dengan harga yang berpatutan, peranti ini telah mendapat sambutan yang memberansangkan di kalangan pengguna di Malaysia.

Hari ini pihak honor mengumumkan dimana honor View 10 kini telah menyokong ciri baru iaitu sokongan pengecaman wajah, Face Unlock. Dengan kehadiran ciri ini ia memudahkan lagi pengguna untuk membuka peranti malah ia juga membantu pengguna membaca notifikasi tanpa membukanya.

Selain itu, ciri Smart Rotate membolehkan pengguna membaca dengan lebih selesa sama ada dalam keadaan baring ataupun duduk. Selain itu, terdapat juga ciri Wake up yang akan menyalakan skrin apabila peranti diangkat.

Honor juga berkongsi berita mengenai anugerah yang diperolehi di acara CES 2018 yang lalu. Antara media yang memberi anugerah ialah Android Authority, Android Central, Android Police, Gadgetmatch, Gear Diary, Pocket-lint, dan PC Mag.

Kemas kini Face Unlock sedia dimuat turun pengguna di seluruh dunia, bagi anda yang memiliki peranti ini apa kata cuba semak di ruangan tetapan peranti.

Baca juga :

Reviu Eksklusif (Bah 1): honor View 10, Peranti Serba Lengkap Dengan Cip Prestasi Tinggi

Reviu Eksklusif (Bah 2): honor View 10, Telefon Pintar Flagship Mampu Milik!


[GEMPAK] Selebriti Terkenal Korea Gong Yoo Menjadi Duta ASUS?!!

Khabar angin sebelum ini mengatakan peranti flagship ASUS ZenFone 4 akan dilancarkan pada bulan September. Bagaimanapun, khabar angin yang terbaru mengatakan majlis pelancaran untuk model flagship ini akan diadakan di Taiwan pada bulan Ogos nanti.

Menurut Pengerusi ASUS, Jonney Shih telah memutuskan untuk melantik selebriti terkenal Korea, Gong Yoo sebagai duta bagi benua Asia. Supaya mendapat kesan pengiklanan yang lebih baik, tindakan sebegitu adalah amat diperlukan. Jika anda sudah menonton filem zombi Train to Busan, pasti watak utama itu sudah anda kenal. Bagi yang belum menonton filem tersebut, Gong Yoo juga memegang watak dalam drama bersiri Goblin yang menjadi fenomena di seluruh dunia.

Berbalik kepada ASUS ZenFone 4, kemungkinan peranti ini akan hadir dengan sokongan dwi kamera, tetapi ia juga tidak mustahil hadir dengan sistem tiga kamera yang sudah digunakan pada ASUS ZenFone AR. Walau bagaimanapun, eRing akan kongsikan berita-berita dan khabar angin terkini sebelum majlis pelancaran nanti kepada anda.


HP Malaysia Menyambut Aidilfitri dengan pelancaran kempen “Ini Rayaku bersama HP”

Sempena Hari Raya Aidilfitri tahun ini, HP Malaysia akan menghadiahkan hadiah bernilai sebanyak RM 50, 000 melalui kempen ‘Ini Rayaku bersama HP’.

Bermula 11 Jun sehingga 24 Julai 2016, setiap pembelian produk terpilih HP PC dengan jumlah minima sebanyak RM300, melayakkan pembeli untuk menyertai kempen promosi ‘Ini Rayaku bersama HP’.

Dalam tempoh kempen 6 minggu ini, 18 peserta bertuah berpeluang untuk pulang bersama hadiah menarik berjumlah sebanyak RM 30,000.

Maklumat lanjut, layari Facebook atau hubungi 1800-88-4889.


Jualan 11.11 GLOO@Lazada! Nikmati Promosi Masa Terhad Dengan Diskaun Sebanyak 50%

Acara tahunan kembali lagi! Jualan 11.11 yang bakal menjelang pada hujung minggu ini. Pelbagai tawaran hebat bakal menanti anda. Jangan lepaskan peluang anda!

GLOO di Lazada juga tidak ketinggalan menyediakan sejumlah promosi hebat bagi peminat gajet, termasuk RM11 baucer tunai dan percuma kos penghantaran bagi 100 pelanggan pertama yang berbelanja melebihi RM111 dan ke atas.

Selain itu, sebilangan produk teknologi termasuk peranti pintar, komputer riba dan monitor serta aksesori menarik turut boleh dimiliki dengan diskaun sebanyak 50%. Menarik bukan? Jangan lepaskan peluang untuk dapatkan produk idaman anda, layari laman sesawang kami  GLOO@Lazada sekarang juga.


ASUS ROG Memperkenalkan Koleksi Lengkap Electro Punk Gaming Laptop!! – Memang Awesome!!

ASUS Republic Of Gamer hari ini telah memperkenalkan koleksi siri terbaharu electro Punk Special Edition yang tampil dengan Warna Hitam dan pink.

ROG Strix G15 Electro Punk Edition tampil dengan rekaan yang sangat menawan khususnya di bahagian touchpad dan juga butang WASD yang tampil dengan warna yang sangat menarik dan dihadirkan dengan saiz 15.6″ IPS FHD 240Hz.

Lebih menarik, ia juga disertakan dengan pemproses yang sangat berkuasa iaitu Intel Core i7 Generasi ke -10 yang nyata memberi prestasi yang menakjubkan. Turut dipadankan dengan kad grafik NVIDIA GeForce RTX 2070 Super GPU.

Dari aspek memori pula ia dihadirkan sehingga DDR4 3200 MHz SDRAM dan sehingga 1TB SSD. Ia juga turut dilengkapi dengan rangkaian Ultrafast WiFi 6 dan dihadirkan dengan NVMe PCle 3.0 SSD.

Bukan Hanya laptop terapi siri ini turut dilengkapi dengan ROG Strix Go 2.4 Electro Gaming Punk Headset yang merupakan USB-C 2.4 GHz wireless headset. Ia dihadirkan dengan USB 2.0 adapter Plus 3.5mm connector.

Ia tampil dengan bunyi yang mengagumkan apabila di disertakan dengan 40mm ASUS Essence Driver. Ia boleh dipadankan dengan PC, Mac, PS4, Xbox One, Nintendo Switch dan peranti mud alih.

Papan kekunci ini tampil dengan reken dan warna yang sangat menarik dan RG light ini boleh besinar dari bawah yang sekaligus memberikan sentuhan yang sangat menarik.

Ia direka untuk khusus untuk permainan pantas multiplayer gaming . Butang CTRL juga dibesarkan bagi memudahkan anda bagi memudahkan anda untuk mencari FPS Frenzy. Ia turut disertakan dengan Cherry MX Switcher bagi memudahkan anda memberi araban yang kompleks ketikda bermain.

Tetikus ini tampil dengan Aura-Sync yang membolehkan RGB Lighting pada logo Scroll Wheel dan dibahagian harapan.

Ia sangam ringan iaitu hanya 79g dan dihadirkan dyngan 6200 dpi optical sensor yang memastikan ketepatan kadar respond yang baik.

Ia dihadirkan dengan Tighly Woven Fabric yang sangam stabil dan tidak bergerak. Ia juga mengunakan scuff mark khususnya pada kawasan yang selalu digunakan.

Koleksi Elektro Punk ini lebih mudah di basrah menggunakan ROG Ranger BP1503 backpack dihadirkan dengan pink pipping, tampalan dan saucy slash di bahagian harapan. Rekaan yang sangat menarik dan sangat stylish.


Beberapa Unit Galaxy Note8 Tidak Dapat Dihidupkan Setelah Bateri Turun Kepada 0%

Segelintir pengguna Samsung Galaxy Note8 dilaporkan tidak dapat menghidupkan peranti mereka setelah bateri turun kepada kosong peratus. Ada juga yang tidak dapat mengecas peranti mereka semula disebabkan oleh isu yang belum dikenal pasti.

Pengguna yang terlibat juga dikatakan telah mencuba untuk tukar kabel pengecas dengan kabel yang lain tetapi isu yang sama tetap berlaku. Samsung yang menjadi pengeluar nombor satu dunia kini sangat sensitif apabila isu bateri melanda penggunanya. Oleh itu, Samsung telah menawarkan pengguna yang terkesan dengan perkhidmatan tukar-ganti secara berperingkat.

Di dalam forum Samsung AS, seorang pentakbir yang dikenali sebagai SamsungMel telah tampil memberi kenyataan, menasihatkan pengguna yang terlibat supaya hadir ke pusat servis bagi melakukan sesi tukar-ganti. Tambahnya, pihak Samsung juga ingin mengenal pasti isu bateri tidak boleh dihidupkan pada Galaxy Note8 secepat mungkin.

Untuk makluman anda, unit Samsung Galaxy Note8 untuk pasaran AS adalah berbeza dengan unit yang dijual di pasaran Malaysia. Ia boleh dibezakan dengan cip pemproses yang digunakan. Unit AS hadir dengan cip Snapdragon manakala unit Malaysia menggunakan cip Exynos.

Nampaknya, Samsung sangat trauma dengan isu bateri seperti yang pernah dilalui pada Galaxy Note 7 setahun yang lalu.

Sumber


[Promosi] : Kempen Samsung Gemilang Celebration – Tawar Hadiah Percuma Bernilai Sehingga RM558!

Setiap tahun pasti banyak promosi akan didakan bersempena dengan sambutan hari merdeka. Tahun ini juga tiada bezanya – Samsung kini mengadakan kempen menarik, Samsung Gemilang Celebration bagi memeriahkan lagi sambutan kemerdekaan yang bakal berkunjung tiba.

Menerusi kempen ini, Samsung menawarkan promosi istimewa bagi sejumlah peralatan digital rumah dan pelanggan berpeluang merebut hadiah eksklusif bernilai sehingga RM558. Senarai promosi adalah seperti berikut :

Bagi yang berminat, promosi bermula sekarang hingga 30 September 2019. Jangan lepaskan peluang keemasan ini dan dapatkan segera sementara peluang masih ada! Untuk maklumat lanjut, layari Samsung.


Razer Dilapor Kurangkan 2% Tenaga Kerja, Beri Kesan 30 Orang Pekerja Syarikat

Baru – baru ini, Razer dilaporkan telah mengurangkan 2% tenang kerja mereka. hal ini secara langsung memberi kesan kepada 30 orang pekerja syarikat terbabit.

Pengurangan ini secara langsung memberi kesan kepada bahagian mudah alih Razer apabila beberapa staf terpaksa diberhentikan kerja dan yang lain dipindahkan untuk pembangunan baharu.

Namun pihak Razer menyatakan bahawa mereka masih komited dalam membangunkan projek mudah alih dan sokongan Razer 2 walaupun terdapat desas-desus yang menyatakan bahawa Razer Phone 3 telah dibatalkan.

Sebelum ini, Razer umum akan menamatkan kedai permainan digital bagi mengoptimum dan menyelarikan perniagaan mereka.

Baca juga:


ASUS Bakal Memperkenalkan Barisan Produk Bagi Pelajar Pada 15 Julai Ini!!

Menurut satu laporan daripada GSMArena, ASUS bakal memperkenalkan barisan peranti terbaharunya yang memberi fokus kepada pelajar pada 15 Julai ini.

Buat masa ini masih belum diketahui barisan produk yang bakal diperkenalkan pada pelancaran itu nanti tetapi mungkin bukan hanya komputer riba, malahan tablet juga bakal diperkenalkan.

Jadi, teruskan bersam kami, bagi mengetahui maklumat lanjut mengenai berita ini.


Jam Pintar Fitbit Ionic Berharga RM1,399 Dilancarkan di Malaysia

Fitbit yang terkenal dengan penawaran jam boleh pakai dunia kali ini melancarkan produk terbaru iaitu Fitbit Ionic ke pasaran Malaysia. Peranti ini akan berada di bilik pameran Harvey Norman, All IT Hypermarket, AONE Plus, Best Denki, Timekeeper, dan Thunder Match Technology tidak lama lagi.

Fitbit Ionic merupakan jam pintar yang boleh memantau kesihatan dan aktiviti kecergasan. Ia dilengkapi sensor degupan jantung serta GPS yang mampu menyokong penggunaan dalam keadaan hujan ataupun di dalam air pada kedalaman sehingga 50 meter. Bukan setakat itu, ia juga boleh dijadikan sebagai alat untuk membuat pembayaran tanpa tunai, memainkan lagu, memaparkan notifikasi, dan memainkan aplikasi popular. Pengguna juga boleh mengubah antaramuka mengikut gaya hidup tersendiri menerusi aplikasi galeri yang disediakan.

Fitbit Ionic sesuai digayakan oleh semua lapisan masyarakat tidak kira mereka yang bekerja di pejabat ataupun seorang atlet sukan. Ia secara umumnya dapat membantu pengguna memastikan diri sentiasa dalam keadaan cergas dan sihat. Peranti boleh pakai ini mampu memberikan waktu penggunaan sehingga 5 hari dengan sekali pengecasan termasuk 10 jam dalam memainkan muzik (GPS).

Fitbot Ionic menawarkan beberapa mod seperti Fitbit Coach untuk cara-cara senaman, Running Companion untuk memantau larian, dan Swim Exercise bagi mereka yang sukakan senaman di dalam air. Peranti ini juga tahan lasak menerusi teknologi acuan kerangka berteknologi nano serta tali getah berkualiti tinggi.

Fitbit juga berkesempatan memperkenalkan Fitbit Flyer, iaitu sebuah fon kepala tanpa wayar yang boleh disesuaikan bersama Fitbit Ionic. Fon kepala ini tahan lasak, kalis peluh, dan memiliki bunyi berprestasi tinggi. Kombinasi kedua-dua produk sekaligus memudahkan pengguna mendengar muzik walaupun latihan senaman sedang dilakukan.

Serentak dengan itu, Fitbit juga memperkenalkan Fitbit Aria 2. Ia sebuah alat penimbang berat dengan fungsi WiFi. Aria 2 direka untuk memberi ketenangan minda kepada pengguna untuk memantau berat badan terus melalui telefon pintar. Dengan sambungan Bluetooth, pengguna boleh menyemak berat badan dan BMI (indeks jisim badan) menggunakan aplikasi Fitbit.

Ketiga-tiga produk akan mula dipasarkan 21 Januari 2018 di wakil penjual sah yang terpilih. Fitbit Ionic, Fitbit Flyer, dan Fitbit Aria 2 masing-masing dijual pada harga RM1,399, RM590, dan RM620 seunit.


Pembesar suara HUAWEI Sound baharu hasil kerjasama dengan Devialet – Era baharu Hi-Fi tanpa wayar

SHENZHEN, China, 22 Okt. 2020 /PRNewswire/ — Huawei melancarkan pembesar suara tanpa wayar baru dalam Siri HUAWEI Sound, hasil kerjasama dengan gergasi akustik Devialet, pada 22 Oktober 2020. Kedua-dua syarikat ini telah bekerjasama melancarkan HUAWEI Sound X pada tahun 2019, yang merupakan pembesar suara tanpa wayar premium pertama seumpamanya yang menjadikan teknologi audio dan akustik terkemuka boleh diakses secara meluas oleh pengguna biasa dan penggemar audio.

HUAWEI Sound generasi akan datang ialah ciptaan terhebat hasil perkongsian Huawei X Devialet, dengan semua pembesar suaranya menggunakan reka bentuk akustik yang dipatenkan Devialet untuk kerendaman yang lebih hebat. HUAWEI Sound jauh lebih kecil berbanding Sound X, tetapi memberikan rendaman audio penuh yang lebih baik dan membuktikan kemampuan unik dan pelengkap Huawei dan Devialet.

Saiz kompak yang menggegarkan

Produk generasi terbaru ini menggunakan reka bentuk akustik empat pembesar suara yang berdaya cipta, hasil daripada keunggulan Devialet yang tiada tandingan dalam kepakarannya, dengan wufer 40W 4-inci dan tiga pembesar suara 5W julat penuh yang boleh digunakan bersama-sama. Walaupun penampilan HUAWEI Sound yang tidak begitu menonjol, ia menghasilkan kekuatan yang mengagumkan, hasil konfigurasi Push-Push Devialet, yang membolehkan dua radiator pasif saling menguatkan untuk mengatasi getaran gelombang belakang. Ini dengan ketara mengurangkan herotan yang dihasilkan daripada gema diafragma, dan memastikan kestabilan yang tiada tandingannya di bawah tetapan kelantangan tinggi hingga 90 dB, seterusnya menghasilkan audio yang sangat jelas dan bebas herotan pada setiap saat.

Bunyi bes yang bertenaga sentiasa merupakan ciri paling menonjol siri HUAWEI Sound, dan produk serba baharu ini meningkatkan lagi tarafnya, dengan menggabungkan teknologi SAM® 2.0 Devialet, struktur “1 wufer + 2 unit pasif” buat julung kalinya. Model akustik yang sangat rumit ini menggunakan pemodelan teliti dan kawalan anjakan pada wufer dan radiator pasif, untuk memastikan getaran serentak besar secara maksimum pada frekuensi rendah bebas herotan dan julat dinamik yang luas. Hasilnya, nada bes lebih dalam dan penuh pada HUAWEI Sound.

Teknologi SAM® Lanjutan memudahkan perendaman yang memuncak, memberikan pengalaman persis konsert langsung kepada pendengar dari keselesaan ruang tamu mereka sendiri. Dimantapkan lagi dengan rekaan SAM® 2.0 dan Push-Push, HUAWEI Sound menghasilkan audio yang memperdengarkan kekuatan dan kuasa tanpa batas, sambil mengekalkan tahap kesetiaan yang menakjubkan, mewakili paradigma baharu yang luar biasa untuk pembesar suara tanpa wayar.

Teknologi Devialet SPACE™, untuk bunyi sekeliling 360° yang asli

HUAWEI Sound serba baharu ini turut didatangkan dengan tiga twiter jarak jauh yang sama rata (iaitu pada sudut 120°), dilengkapi dengan Teknologi Devialet SPACETM, yang mampu memenuhi ruangan dengan bunyi lirikal dan sekeliling 360°, untuk suasana mendengar yang mengimbau semula pengalaman dewan konsert yang hebat.

SPACE™ menyangkal anggapan tradisional bahawa bunyi sekeliling memerlukan beberapa pembesar suara yang ditempatkan secara strategik di seluruh ruangan, dengan memisahkan isyarat input menjadi suara langsung, suara yang dipantulkan dan bunyi ambien, melalui algoritma khusus. Tiga pembesar suara yang berorientasikan arah yang berbeza kemudian menerima isyarat berdasarkan lokasi pendengar, dan bersama-sama menghasilkan kesan bunyi sekeliling yang menakjubkan daripada satu peranti, melampaui batasan ruang yang wujud dalam mana-mana bilik.

*Anda perlu memilih Mod Devialet SPACE™ Soundstage dalam Aplikasi AI Life HUAWEI untuk ciri ini.

Selain itu, HUAWEI Sound menawarkan empat kesan bunyi yang memperkayakan: Devialet SPACETM Soundstage, Vokal, Hi-Fi, dari Bes, yang menambahkan rasa segar baharu pada mana-mana genre muzik, daripada simfoni dan aria hinggalah lagu-lagu rock! Tetapan ini sangat mudah dikonfigurasikan dalam aplikasi HUAWEI AI Life.

Lebih banyak kaedah untuk berhubung, dengan penghantaran audio ketik untuk pindahkan yang ditambah baik

HUAWEI Sound juga menawarkan kemudahan yang tidak dapat ditandingi, dengan dilengkapi dengan pelbagai kemampuan penyambungan, termasuk Bluetooth (LDAC), UPnP, dan sambungan 3.5 mm AUX-in.

*Kabel 3.5mm AUX-in merupakan pembelian yang berasingan.

HUAWEI Sound juga menggabungkan ciri ketik-untuk-pindahkan yang inovatif, yang membolehkan pengguna mengarahkan main balik audio telefon ke pembesar suara dalam sekelip mata, hanya dengan mengetik telefon pada pembesar suara. LDAC juga disokong, yang membolehkan penghantaran Bluetooth definisi tinggi sehingga 990 kbps (nilai teori), tiga kali ganda nilai Bluetooth standard.

*OneHop Audio Sharing hanya disokong pada telefon Android yang beroperasi pada Android 5.1.1 atau lebih baharu, dengan NFC diaktifkan dan skrin telefon dihidupkan. Pada masa ini ia tidak disokong pada iOS.

Reka bentuk klasik Devialet

HUAWEI Sound mewarisi gaya premium Sound X terdahulu, dengan lapisan khas yang menampakkan permukaan licin dan berkilat yang kelihatan seolah-olah sebuah piano besar. Bahagian bawahnya pula dilapisi dengan kain grid gentian berkilat, untuk penghantaran bunyi yang bebas dan mudah, serta perlindungan terhadap percikan debu. Muzik yang dimainkan HUAWEI Sound mempunyai kesan membawa pendengar ke lokasi konsert langsung — suatu pengalaman yang intim tetapi agung.

HUAWEI Sound menggabungkan kehebatan tiada tandingan Huawei dalam teknologi komunikasi dan keupayaan akustik terkemuka Devialet, untuk memberikan pengalaman mendengar yang membangkitkan kenangan yang unik. Pelancarannya menyingkap era baharu untuk Hi-Fi tanpa wayar, dan gema emosi dari lagu-lagu dan bunyi kegemaran kami dapat dihasilkan semula dengan setia oleh pembesar suara Hi-Fi yang ringkas di rumah.

Keywords: Computer/Electronics Consumer Electronics Household Products Household/Consumer/Cosmetics Retail New products/services

Source: PRNEWSWIRE


Nokia Tampil Peranti Baharu Dengan Rekaan Tiga Kamera?!

Pada MWC 2019 yang lalu HMD Global telah memperkenalkan Nokia 9 PureView kepada umum, peranti ini terkenal dengan rekaan unik pada kamera belakang yang mempunyai lima lensa.

Terkini melalui ketirisan di laman Weibo, HMD Global berniat mengeluarkan sebuah peranti pintar dengan reka bentuk seumpana Nokia 9 PureView tetapi hanya tiga lensa. Model baharu dengan kod nama TA-1198 ini mempunyai 48MP lensa Carl Zeiss bersama sokongan LED flash, sementara kamera swafoto menggunakan lensa 20MP.

Bagi spesifikasi dalaman pula, ia dilengkapi cip pemproses Qualcomm Snapdragon 660, menyokong pengimbas cap jari di panel belakang, kapasiti bateri sebesar 3,500mAh, paparan skrin mengunakan rekaan titisan air, dan menyokong 3.5mm audio port serta butang Google Assistant masing-masing di bahagian bawah dan sisi peranti.

Peranti baharu ini dikhabarkan bakal diperkenalkan pada 9 Julai nanti, dan ia beroperasi di bawah Android 9 berasaskan Android One.


Kemas Kini Apple iOS 12.1.3 –Penambahbaikan Pepijat Pada iPhone & iPad

Beberapa isu yang berlaku pada iPhone dan iPad serta HomePod, antaranya masalah gambar kelihatan pelik pada aplikasi Messages apabila menggunakan Share Sheet, CarPlay kerap terputus pada iPhone XS Max, XS dan XR, HomePod gagal berfungsi serta Siri berhenti mendengar kini telah pun menerima penambahbaikan pada kemas kini terbaru iOS 12.1.3.

Fail kemas kini ini memerlukan saiz muat turun sebanyak 332.3MB, dan pengguna iOS sudah boleh membuat pengemaskinian mulai sekarang. Menurut beberapa pengguna iOS yang telah membuat pengemaskinian, prestasi peranti kelihatan lebih memuaskan di mana ia lebih pantas berbanding sebelumnya.

Adakah anda setuju? Boleh kongsi di bawah komen ya~


Memacu Kejayaan 2018 Bersama vivo

Tahun 2018 menyaksikan vivo melancarkan pelbagai model telefon pintar dengan teknologi terkini. Ini terbukti apabila pada Januari 2018, vivo memperkenalkan teknologi pengecaman cap jari pada paparan skrin pad a CES 2018. Kemudian vivo melancarkan vivo X20Plus versi pengecaman cap jari pada skrin di China sebulan kemudian.

Pada bulan Febuari pula, vivo melancarkan APEX yang mana ia didatangkan dengan rekaan yang inovatif seperti elevating front camera. Ia juga disertakan dan sensor yang tersembunyi. Telefon ini mencapai nisbah skrin ke kerangka sebanyak 89%.

Pada Mac pula, vivo melancarkan telefon pintar yang hadir dengan dwi kamera pada siri V iaitu vivo V9. V9 merupakan telefon pintar yang didatangkan dengan nisbah skrin ke kerangka yang paling besar di malaysia iaitu 90%.

Vivo turut mengumumkan strategi kecerdasan buatan pada April dan mereka menyasarkan pelancaran telefon pintar 5G di “The Future of Communication” sub forum bagi forum BoAo yang berlangsung di Persidangan Asia Tahunan 2018.

Sebagai penaja rasmi telefon Piala Dunia 2018, vivo telah melancarkan kempen global baharu yang bertajuk “My Time, My FIFA World Cup”, di Taman Olimpik Beijing pada bulan Mei.

Vivo turut memperkenalkan X21 di Malaysia yang mana telefon ini disertakan dengan paparan 6.28 inci FHD+ FullView. Dengan takuk yang nipis dan sisi bezel bersaiz 1.66mm, ia mencapai nisbah skrin ke kerangka sebanyak 90.3%.

Ketika MWC Shanghai 2018, vivo telah mendedahkan teknologi Time of Flight (TOF) yang menjanjikan anjakan paradigma dalam pengimejan, AR dan interaksi antara manusia dan mesin.

Pada bulan Julai dan Ogos 2018, vivo telah mengumumkan NEX yang merupakan siri flagship yang didatangkan dengan elevating camera dan paparan Ultra FullView di malaysia.

Mengikuti kejayaan siri V adalah pelancaran vivo V11 pada September 2018. Peranti ini merupakan telefon pintar yang didatangkan dengan teknologi pengecaman cap jari pada skrin. Turut dilengkapi dengan kamera AI yang memudahkan proses merakam gambar.

Edisi terhad Fairy Pink vivo V11i telah didedahkan pada Oktober 2018 yang merupakan satu langkah menunjukkan tanda sokongan kempen kesedaran kanser payudara.

Pada Disember 2018, vivo telah dianugerahkan salah satu inovasi terbaik teknologi pengecaman cap jari pada skrin oleh media antarabangsa.

Dalam pada itu, vivo turut memperkenalkan telefon dwi paparan iaitu vivo NEX Dual Display Display yang didatangkan dengan 3 kamera dan 10GB RAM yang pastinya menawarkan prestasi yang terbaik.

Vivo telah berkolaborasi bersama PUBG MOBILE Malaysia bagi menjayakan PMNC 2018 pada penghujung tahun 2018 yang menyaksikan 16 pasukan dari 4 negeri (Johor, Sabah, Sarawak dan Kuala Lumpur) berentap bagi merebut kejuaran. Pertandingan berlangsung dari Disember 2018 sehingga januari 2019.

Vivo pastinya setiasa membawakan inovasi dalam teknologi kepada pengguna. Dengan kejayaan yang digapai pada tahun 2018 akan menjadi pendorong buat vivo untuk terus melangkah jauh pada tahun 2019.

Baca juga:


Pocophone F1 Terima Kemas Kini Android Pie Global Beta Melalui MIUI 10 Versi 8.11.15

Pertama kali diperkenalkan, Pocophone F1 cukup hangat dibualkan oleh peminat yang mahukan telefon pintar pemproses berprestasi tinggi pada harga berpatutan. Dioperasikan oleh Android Oreo 8.1, sub jenama dari Xiaomi ini telah menjanjikan kemas kini naik taraf pada peranti ini sekurang-kurangnya sehingga Android Q.

Kini, versi beta Android Pie untuk Pocophone F1 bagi ujian tertutup telah muncul sejak Oktober yang lalu namun ia terbocor kepada muat turun umum. Terbaru, melalui laman XDA Developers, Xiaomi telah melancarkan Android Pie Global Beta melalui MIUI 10 bagi telefon pintar ini.

Anda boleh memuat turun MIUI 10 Global Beta ROM 8.11.15 sebagai Recovery ROM untuk dipasang melalui kemas kini tersedia pada MIUI ataupun sebagai Fastboot ROM menerusi pemasangan secara fastboot. Kehadiran versi global beta ini seakan memberitahu versi stabil akan ditawarkan kepada umum tidak lama lagi.

Sumber

Sumber


Adobe Premiere Clip, Aplikasi Suntingan Video Pilihan Ramai

Adobe Premiere Clip adalah aplikasi suntingan video pilihan editor. Ini kerana ia mempunyai antaramuka yang mudah digunakan, pantas dan ringan. Kebanyakan aplikasi suntingan video lain meletakkan watermark mereka ke atas video, dan sekiranya anda ingin menghilangkan watermark tersebut anda perlu mendapatkan versi pro (berbayar).

Namun pada aplikasi Adobe Premiere Clip, anda boleh memilih untuk menggunakan watermark ataupun tidak tanpa sebarang bayaran. Anda juga mempunyai pilihan suntingan audio di mana anda boleh menggantikan audio pada video asal dengan audio lain bagi menjadikan video anda lebih menarik.

Muat Turun:


HAI ROBOTICS lancar Sistem Robotik Pengendalian Bekas Berautonomi Pungutan-karton & Dwi-dalam Pertama di Dunia

SHENZHEN, China, 15 Jun 2020 /PRNewswire/ — Sebagai perintis bagi sistem robotik pengendalian bekas berautonomi (ACR), HAI ROBOTICS mengautomasikan pergudangan dengan sistem HAIPICK.

Pada 15 Jun 2020, HAI ROBOTICS mengumumkan pelancaran dua robot HAIPICK baharu: ACR HAIPICK A42N pungutan-karton dan ACR HAIPICK A42D dwi-dalam yang pertama di dunia.

Kenaikan kos sewa gudang telah menjadi isu yang besar untuk banyak syarikat. Pengurus gudang sentiasa mencari penyelesaian yang paling cekap kos dan cekap simpanan. HAIPICK A42D ialah ACR dwi-dalam pertama di dunia yang mengoptimumkan penggunaan ruang dan meningkatkan ketumpatan simpanan dalam gudang. Ia dapat mengurangkan bilangan lorong sebanyak 50% sekali gus meningkatkan ketumpatan simpanan sebanyak 130%. Cabang teleskopiknya boleh disesuaikan untuk dua barisan penyusunan dwi-dalam. Algoritma pintarnya boleh disesuaikan bagi memenuhi model perniagaan yang pelbagai.

Keupayaan penyelidikan dan pembangunan (R&D) yang kukuh daripada HAI ROBOTICS membolehkan syarikat untuk membangunkan HAIPICK A42D dalam 1.5 tahun, melepasi beberapa ujian dengan jayanya. Pada Mac 2020, sistem berasaskan HAIPICK A42D pertama yang memulakan operasi dalam syarikat 3PL mendapat maklum balas yang positif.

HAIPICK A42N ialah ACR pungutan-karton yang pertama di dunia. Ia menggunakan karton sebagai unit pengendalian daripada hanya kotak tote. Teknologi pengecaman visual 3D mengenal pasti barangan tanpa memerlukan kod, menghasilkan kiraan inventori yang lebih pantas melalui pengimbasan rak. Ia menyokong pungutan karton/kotak tote berbilang saiz dan boleh diaplikasikan untuk pelbagai keperluan perniagaan. Platform perisian ini disesuaikan bagi menyokong pungutan-bekas dan pungutan-kepingan. Karton dan kotak tote boleh digunakan semula untuk mengurangkan kos.

Latar Belakang sistem HAIPICK:

Latar Belakang HAI ROBOTICS

HAI ROBOTICS ialah perintis bagi sistem robotik pengendalian bekas berautonomi (ACR), menawarkan pengautomatan gudang dengan sistem HAIPICK. Sejak penubuhannya pada tahun 2015, syarikat ini telah membantu pelanggan termasuk SF DHL, BEST Supply Chain dan Phillips, untuk mengoptimumkan operasi pergudangan dengan robotik canggih dan algoritma AI bagi menyediakan penyelesaian yang cekap, pintar, fleksibel dan boleh disesuaikan serta perkhidmatan sehenti. Maklumat lanjut www.hairobotics.com

Foto – https://photos.prnasia.com/prnh/20200611/2827446-1-a?lang=0Foto – https://photos.prnasia.com/prnh/20200611/2827446-1-b?lang=0

Source: PRNEWSWIRE


Acer Menetapkan 3 Ogos sebagai “Acer Day” – Disambut di 14 Negara Termasuk Malaysia

Peneraju dalam jenama komputer dunia, Acer telah mengumumkan 3 Ogos sebagai acara tahunan – Acer Day mereka, sekaligus dapat memberi interaksi penuh kepada pelanggannya. Sebanyak 14 negara Asia seperti China, Hong Kong, India, Jepun, Taiwan, Korea, Filipina, Thailand, Singapura, Australia, New Zealand, Vietnam termasuk Malaysia akan  mengambil bahagian dan acara transnasional ini.

Dalam acara ini, Acer akan mempersembahkan kreativiti dan kekuatannya dalam teknologi selain berharap jenama, produk dan harga akan sentiasa dititik beratkan. Pada tahun ini, Acer memilih tema “Be Cool Everyday” merujuk kepada konsep kipas 3D AeroBlade yang tercanggih setakat ini. Teknologi Aero Blade yang diperkenalkan di komputer riba Acer adalah yang ternipis di dunia menggunakan bahan logam.

Rekaan yang aerodinamik serta prestasi saluran angin yang baik akan memastikan komputer yang digunakan sentiasa dalam keadaan suhu yang rendah, lalu memastikan setiap pengguna Acer akan berasa sejuk setiap hari.

Bukan itu sahaja, pelanggan juga boleh mengumpul mata ganjaran Cool Point melalui cabaran online yang diadakan. Mata ganjaran yang dikumpul boleh ditebus bagi mendapatkan jaminan tambahan pada model-model yang dibeli dalam acara berkenaan.

Tarikh rasmi bagi anda yang berminat untuk turut serta dalam cabaran online ini ialah pada 21 Julai (hari ini), di samping pelanggan boleh log-masuk menggunakan akaun laman sosial sendiri. Hadiah yang menanti anda merupakan komputer riba siri Swift, Predator dan lain-lain.

Apa tunggu lagi, mari sertai Acer Day!


Apple Watch Series 5, iPad & Apple TV 4K Boleh Didapati Menerusi Pelan Maxis Zerolution Bermula Sekarang!

Maxis kini mengumumkan bahawa Apple Watch Series 5, iPad & Apple TV 4K boleh didapati menerusi pelan Maxis Zerolution bermula hari ini – dengan bayaran bulanan menarik di mana tanpa kadar faedah, tanpa pembayaran pendahuluan dan kad kredit. Maxis juga menawarkan dua pelan baru – Maxis Postpaid Watch & Maxis Postpaid Tablet yang membolehkan sambungan untuk Apple Watch Series 5 serta iPad.

Menerusi pelan Maxis Postpaid Watch, pengguna boleh berkongsi kuota data mudah alih, panggilan suara dan SMS dengan Apple Watch dengan hanya RM18/bulan. Setiap langganan adalah termasuk percubaan selular dengan pengenalan selama tiga bulan secara percuma.

Menerusi Maxis Postpaid Tablet pula, ia menawarkan pengalaman iPad tebaik – menggabungkan iPad dengan data berkelajuan tinggi 5GB pada harga hanya RM18/bulan. Pelanggan juga mempunyai pilihan untuk menaik taraf kepada data 10GB dan berkongsi akses Data Pool.

Sebagai tambahan kepada dua pelan baru tersebut, pengguna Fiber juga boleh meningkatkan pengalaman serat rumah mereka dengan Apple TV 4K. Dengan perkhidmatan WiFi yang lebih baik dari Maxis, pengguna bakal menikmati pengalaman hiburan dalam 4K HDR yang menakjubkan dengan bunyi Dolby Atmos.

Untuk masa terhad, sebahagian daripada Maxis Biggest Sale, pelanggan sedia ada pelan Maxis Fibre juga boleh menambah Apple TV 4K ke koleksi mereka dengan hanya RM1/sebulan termasuk langganan satu tahun Apple TV+. Maklumat lanjut, layari Maxis.


Honor Umum 9 Peranti Akan Menerima Android 8.0 Oreo

Honor baru sahaja mengumumkan barisan peranti yang bakal menerima kemas kini sistem operasi terbaru Android 8.0 Oreo. Dalam pengumuman itu, mereka mengesahkan pengguna peranti honor 7X, honor 8, honor V8, honor Note 8 , honor 8 Lite, honor 9 Lite, honor V9, dan honor View 10 (V10) tersenarai untuk kemas kini tersebut.

Maka dalam beberapa bulan akan datang pengguna peranti yang ini bakal menikmati antaramuka baru serta ciri menarik yang didatangkan sekali bersama EMUI 8.0. Manakala untuk honor 7X dan honor View 10 di Malaysia, anda akan ditawarkan ciri pengecaman wajah Face Unlock.

Pada masa sama, honor juga kekal dengan keputusan untuk tidak memberi Android Oreo kepada para pengguna honor 8 seluruh dunia. Sungguhpun begitu, mereka ini masih menerima perubahan dari segi antaramuka seakan Android Oreo menggantikan antaramuka Android Nougat sedia ada dalam kemas kini akan datang.

Jadi bagi 9 pengguna peranti ini, anda kini boleh menarik nafas lega.

Sumber (bahasa Cina)


Bertemu Lagi 2 Peranti Baharu – Xiaomi Mi 8 Lite & Mi 8 Pro Pada 10 November

Setelah Xiaomi Mi 8 dilancarkan di pasaran Malaysia pada Ogos yang lalu, kini 2 lagi model baharu bakal dibawa masuk pada hujung minggu ini iaitu Mi 8 Lite dan Mi 8 Pro.

Diketahui Mi 8 Pro hadir dengan paparan skrin 6.21 inci AMOLED, mempunyai cip pemproses premium iaitu Snapdragon 845 dengan sokongan 8GB RAM dan 128GB ROM. Bagi segmen penggambaran, ia dibekalkan dwi kamera utama beresolusi 12MP + 12MP dan 20MP kamera hadapan.

Bagi model Mi 8 Lite pula, ia hadir dengan paparan skrin 6.26 inci LCD yang dijana dengan cip pemproses Snapdragon 660. Walaupun sebagai peranti pertengahan, sokongan 6GB RAM dan 128GB ROM tetap disediakan pada Mi 8 Lite, selain dwi kamera utama 12MP + 5MP serta 24MP kamera hadapan turut disediakan khas kaki swafoto.

Peminat Xiaomi boleh melawat ke kedai Mi Store di Pavilion Kuala Lumpur Sabtu ini (10 November), hadiah percuma eksklusif bernilai sehingga RM138 turut disediakan khas pelanggan yang terawal. Maklumat lanjut sila layari FB Xiaomi.


HUAWEI Band 6: Tersedia Dalam Talian Pada 4 April, Harganya Adalah RM219!

Gelang generasi seterusnya HUAWEI Band 6 akan dilancarkan secara rasmi dalam talian pada 4 April. Harganya ialah RM219. Pengguna yang berminat boleh membelinya di HUAWEI Store Online dan kedai rasmi HUAWEI di platform Shopee. Beli gelang ini pada hari penjualan , anda akan mendapat kupon dalam talian RM20, yang boleh digunakan untuk membeli produk HUAWEI tertentu pada masa akan datang.

HUAWEI Band 6 dilengkapi dengan paparan AMOLED 1,47 inci. Berbanding  generasi sebelumnya, ia telah meningkat sebanyak 148%. Bagi jangka hayat bateri, HUAWEI Band 6 menyokong hayat bateri sehingga 14 hari. Menurut data rasmi, walaupun bagi pengguna berat, gelang ini dapat bertahan sehingga 10 hari hayat bateri. Selain itu, pengisian selama 5 minit juga dapat menyokong penggunaan hingga dua hari.

HUAWEI Band 6 menyokong ketepuan oksigen darah dan pengesanan degupan jantung. Selain itu, terdapat 96 mod latihan, termasuk 11 mod latihan profesional. Selain itu, HUAWEI Band 6 juga dapat mengesan kitaran haid. Sedangkan untuk tidur, ia dapat memantau tahap tekanan dan kualiti tidur. Melalui data dan analisis, ia memberikan lebih dari 200 penilaian dan cadangan tidur yang diperibadikan untuk meningkatkan kualiti tidur pengguna.


Mobile Legends Campus Championship Musim Ke-3 Bakal Kembali!!!

Kejuaraan Mobile Legends Campus Championship musim ke-3 bakal kembali. Perkara ini telah diumumkan oleh UMobile.

UMobile juga turut berkerjasama KBS, Moonton, Malaysia Esport dan LiveatPC.com.

Terdapat 2 kategori bagi iaitu kategori Sekolah Menengah Universiti. Berikut adalah hadiah yang bakal dimenangi:

Peringkat Negeri:

Bagi peringkat kebangsaan pula, terdapat 3 hadiah yang disediakan:


Acer Malaysia Memperkenalkan Komputer Meja Semua-Dalam-Satu dan Paparan untuk Keluarga

Acer Malaysia hari ini turut mengumumkan komputer meja Semua-Dalam-Satu Acer Aspire C baharu yang menawarkan reka bentuk minimalis dengan pengurusan kabel yang minimal, dan beberapa paparan untuk kegunaan keluarga dan permainan video.

Siri Semua-Dalam-Satu Acer Aspire C

Komputer meja Semua-Dalam-Satu (AIO) Acer Aspire C24-1651 tampil dengan rupa bergaya dan banyak ciri praktikal untuk dinikmati oleh pelajar dan seluruh keluarga. Dilengkapi paparan sentuh 23.8 -inci FHD IPS, Aspire C24-1651 didatangkan dengan 512GB PCIe SSD dan sehingga 8GB DDR4 RAM yang boleh dipertingkatkan kepada 32GB, untuk menjadi semua dalam satu yang ideal bagi kegunaan ramai dengan pelbagai tujuan.

Acer Aspire C24-1651 membolehkan pengguna meminimumkan pengurusan kabel dengan menyambungkan rangkaian menerusi Wi-Fi 6 dan Bluetooth 5.1 untuk papan kekunci dan tetikus tanpa wayar. Direka untuk kegunaan keluarga, komputer meja AIO Acer Aspire C24-1651 menawarkan pelbagai port I/O seperti USB Type-A, USB Type-C, slot pembaca kad dibina dalaman, port LAN dan HDMI.

Dipasang siap dengan Microsoft Office Home & Student 2019, komputer meja Semua-Dalam-Satu Aspire C24-1651 ditawarkan di dalam dua varian. Varian pemproses 11th Gen Intel® Core™ i5 dengan Intel® Iris® Xe Graphics berharga RM3,599 bersama kit pemasangan VESA di dalam kotak, manakala varian pemproses 11th Gen Intel® Core™ i3 bersama Intel® UHD Graphics berharga RM3,199.

Paparan Lebih Besar Menawarkan Ruang Kerja dan Hiburan Lebih Luas

Duduk di rumah tidak bermaksud mengehadkan ruang bekerja dan hiburan. Acer memperkenalkan enam paparan untuk bekerja, hiburan dan bermain video. Pertamanya, “penyelesaian ruang bekerja luas” bermula dengan paparan Acer ET322QU, paparan resolusi 31.5 inci WQHD (2560×1440) dengan ketepatan warna 88% NSTC. Paparan Acer ET322QU didatangkan dengan tiang logam bergaya dengan kemasan warna perak yang boleh menjadi sebahagian reka bentuk rumah atau meja secara mudah.

Sementara itu, untuk pengguna yang sukakan reka bentuk ergonomik dan ketepatan warna lebih baik, paparan Acer CB282K memiliki ciri-ciri 28 inci resolusi 4K UHD dengan 90% DCI-P3 dan paparan ketepatan warna HDR10 bagi memberikan kontrak umpama kehidupan sebenar dan terang. Ia didatangkan dengan reka bentuk ergonomik fleksibel yang membolehkan pengguna mengubah suai kedudukan, memusing, tinggi rendah atau menyerongnya mengikut keselesaan mereka.

Direka untuk penggemar permainan video, kedua-dua Acer Nitro XZ270X dan Nitro XZ320QX adalah salah satu daripada paparan melengkung yang menawarkan kadar segar semula pantas 240Hz di Malaysia. Bersama teknologi Adaptive Sync dan masa respon 1ms VRB, ia sedia menawarkan permainan yang lancar. Dengan lengkuk 1500R mengasyikkan, paparan Acer Nitro XZ270X dan Nitro XZ320QX masing-masingnya memiliki panel VA 27 inci dan 31.5 inci.

Bagi penggemar permainan video yang mahukan resolusi 4K UHD, Acer juga memperkenalkan paparan Nitro VG280K yang didatangkan dengan panel 28 inci IPS. Untuk bermain dengan lebih mengasyikkan menerusi penciptaan semula imej realistik, Acer Nitro VG280K memiliki teknologi HDR10 untuk tahap kontras hitam dan putih yang lebih mendalam dan pilihan warna lebih luas dengan adunan warna 90% DCI-P3.

Selain itu, paparan Acer Nitro ED270R P menawarkan penggemar permainan video suatu pengalaman yang menarik dengan panel VA 27 inci FHD yang menyokong kadar segar semula pantas 165Hz dan masa respons pantas 5ms bersama AMD Radeon FreeSync. Memaparkan skrin lengkung 1800R, paparan Acer Nitro ED270R P juga didatangkan dengan tiang sokongan VESA dan pelbagai ciri sambungan.


Call of Duty: Mobile Kini Tersedia Di Android & iOS – Muat Turun Sekarang!

Akhirnya, Call of Duty: Mobile tiba! Sejak diumumkan pada bulan Mac lepas, Call of Duty: Mobile kini telahpun tersedia di Android dan iOS – boleh dimuat turun bermula sekarang. Permainan ini dibangunkan oleh Activision dengan kerjasama Tencent dan merupakan yang terbaru dalam kegilaan pertempuran royale mudah alih.

Ia membawakan pelbagai watak dan tetapan yang dinikmati oleh peminat dalam permainan PC. Ketersediaan adalah percuma dan ia dikatakan menjanjikan kemas kini kandungan tanpa sebarang bayaran dalam beberapa bulan mendatang.

Permainan ini juga dikatakan mampu menyajikan sebuah pengalaman permainan yang mendebarkan dengan sentuhan grafik yang baik dan output frame terbaik. Bagi yang berminat, muat turun Call of Duty: Mobile menerusi :


Smartphone Pertama Tanpa Audio Jack, dan Ia Bukannya Dari Apple!

Kita telah mendengar desas desus bahawa Apple akan berhenti menghasilkan iPhone yang mempunyai fungsi audio jack. Banyak spekulasi yang telah dikeluarkan, antaranya adalah iPhone 7 bakal menggunakan bluetooth dan lighting port sebagai sambungan audio yang utama. Berita tersebut telah menimbulkan pelbagai reaksi dari pengguna dan kita semua ternanti-nantikan kebenaran sama ada iPhone 7 benar-benar hadir tanpa audio jack.

Di dalam penantian tersebut, secara tiba-tiba syarikat teknologi China muncul dengan 3 model smartphone tanpa audio jack. Nama LeEco mungkin masih belum dikenali, namun dengan pengenalan Le 2, Le 2 Pro dan Le Max 2, jenama tersebut menjadi perbualan hangat di serata dunia.

Ketiga-tiga model menggunakan sambungan USB Type C sebagai penghubung audio di antara smartphone dan earphone/headphone, dan LeEco juga memperkenalkan 2 set earphone yang mencapai standard Continual Digital Lossless Audio (CDLA).

Ketiga-tiga model telah diperkenalkan pada satu majlis, namun masih tiada pengumuman dari LeEco tentang harga dan pasaran manakah peranti tersebut bakal dijual.


Reviu Eksklusif: Huawei nova 3i, 5 Perkara Yang Kami Minat

Adakah penampilan siri nova baharu menepati permintaan anda bagi langkah seterusnya dalam menukar peranti baru? Sekiranya anda masih ragu-ragu lagi, apa kata baca dahulu apa yang kami minat pada Huawei nova 3i sebelum membuat keputusan?! Kalau anda generasi yang stylo, jangan berlengah-lengah lagi! Jom~

Baca Juga: Pandang Pertama

Nova 2i merupakan peranti Huawei pertama yang hadir dengan paparan FullView, kini nova 3i telah tampil dengan paparan FullView Display 2.0 yang mampu memberikan ruang penglihatan yang lebih luas.

Paparan 6.3 inci FHD+ (2340 x 1080 piksel) dengan kepadatan 409ppi dapat merasai kepuasan semasa menonton filem, video atau bermain permainan.

Rekaan takuk pada skrin mungkin tidak ramai yang suka sangat, tidak apa tutup sahaja dan kembali ke skrin penuh!

Nova 3i merupakan peranti pertama yang menghadiri dengan cip pemproses Huawei Kirin 710 dengan kelajuan 2.2GHz, di bawah 4GB RAM dan 128GB ROM cukup memadai untuk penggunaan seharian.

Tambahan lagi keupayaan teknologi AI memastikan prestasi peranti mampu mencapai tahap yang lebih menakjubkan.

GPU Turbo boleh dikatakan teknologi yang dinanti-nantikan oleh kaki gamer. Ia bukan sahaja mampu mempertingkatkan prestasi peranti dengan kelajuan yang unggul, bahkan pengalaman bermain permainan PUBG Mobile dan Mobile Legends juga lebih lancar dan mempunyai grafik yang menonjol.

Lebih-lebih lagi, pilihan ciri AI Game Suite juga memastikan permainan tidak terganggu sekiranya ada panggilan masuk, kerana ia hanya akan memaparkan pada bahagian atas skrin dengan saiz yang kecil.

Apa yang istimewa sangat pada nova 3i? Tentunya binaan dwi lensa pada kamera hadapan! 24MP + 2MP dengan sokongan AI mampu menawarkan penggambaran swafoto yang cukup sempurna.

Sebanyak 8 scenario boleh dikenalpasti melalui kamera swafoto ini, termasuk Blue sky, Plant, Night, Flower, Beach, Room, Snow dan Stage.

Gambar swafoto lebih sempurna dengan adanya teknologi AI + HDR Pro, kerana teknologi ini akan mengenalpasti pencahayaan di sekeliling anda sekaligus melaras warna yang paling tepat.
Qmoji

Animasi Qmoji membolehkan anda mereka emoji sendiri dan berkongsi kepada kawan-kawan di sosial media.

Selain kamera swafoto yang terdapat banyak ciri-ciri menarik, panel belakang yang diserikan dengan dwi lensa 16MP + 2MP ini juga sangat istimewa.

Sebanyak 22 scenario boleh dikenalpasti menjadikan nova 3i ini antara peranti dalam kelas pertengahan yang sungguh bagus.

Sokongan Master AI sentiasa menjanjikan penggambaran sama ada AI Bokeh untuk potret atau AI Assisted Composition untuk gambar dalam kumpulan boleh diambil dengan sempurna seperti peranti flagship.

Sepanjang menggunakan Huawei nova 3i, apa yang menarik minat kami selain rekaan yang seakan peranti premium, tentunya keupayaan kamera. Bagi sebuah peranti yang memfokuskan pada golongan pemuda-pemudi stylo, tidak dapat dinafikan kehebatan 24MP + 2MP kamera swafoto dengan pelbagai ciri-ciri menarik yang dipertaruhkan.

Tidak kurang hebat juga kamera utama yang beresolusi 16MP + 2MP dengan sebanyak 22 scenario dapat dikenalpasti. Ketepatan dan kelajuan tidak perlu dikatakan lagi, apatah lagi ciri-ciri sampingan dengan bantuan teknologi AI memang menarik minat pengguna.

Selain penggambaran, Kirin 710 bersama GPU Turbo juga berjaya mengekalkan kelancaran peranti dan ini tentu disukai ramai kaki gamer. Dari rekaan elegan hingga kualiti dalaman, nova 3i membuktikan ia sebuah peranti premium yang berharga mampu milik khas untuk pemuda-pemudi.


Raikan Hari Emoji Sedunia Dengan Snap’s Bitmoji!

Adakah anda pengguna emoji bersiri? Sekiranya anda berada, maka anda tidak bersendirian! Sebenarnya, lebih daripada tujuh dalam 10 Snapchatters lebih suka menggunakan emoji untuk berkomunikasi tanpa kata-kata.

Sejak penciptaan mereka, emoji telah mendapat tempat dalam bahasa harian orang di seluruh dunia. Dengan Hari Emoji Sedunia (17 Julai), kami ingin menarik perhatian anda jenis emoji yang unik – Bitmoji!

Bitmoji adalah emoji peribadi anda. Dimiliki oleh Snap (syarikat induk Snapchat), aplikasi mudah alih Bitmojimembolehkan anda membuat avatar kartun ekspresif untuk berkongsi dengan rakan dan keluarga anda.Terdapat banyak pilihan untuk anda menyesuaikan avatar anda – dari gaya rambut, almari pakaian,aksesori, dan ciri wajah dan perpustakaan ekspresi, mood, dan frasa yang terus berkembang.

Seiring waktu, Bitmoji telah berkembang di luar aplikasi yang berdiri sendiri dan mendapat tempat di Snapchat, dan lain-lain platform pesanan dan seterusnya. Untuk memulakan anda, kami telah mengumpulkan senarai ringkas empat cara yang anda boleh nikmati Bitmoji. Lihat di bawah!


Kehandalan IIoT Microland Peroleh Status Penyepadu Sistem Global PTC

BENGALURU, India; LONDON dan ATLANTA, 10 Jun 2020 /PRNewswire/ — Hari ini, Microland mengumumkan kemasukannya dalam senarai elit PTC Inc bagi Penyepadu Sistem dan Perunding Pengurusan Global, satu ekosistem yang terdiri daripada pakar transformasi digital dan pemimpin pemikiran inovasi perindustrian. Pengiktirafan ini merupakan satu pengesahan kepada tumpuan penuh azam Microland terhadap transformasi digital rentas-industri.

“Hubungan strategik Microland dengan PTC telah membolehkan kami untuk mempercepatkan perjalanan transformasi digital Industri 4.0 pelanggan kami. Dengan memanfaatkan platform ThingWorx® PTC, kami telah membina penyelesaian IoT Perindustrian yang pintar, terhubung dan bersepadu untuk beberapa pelanggan kami. Kepakaran integrasi IT-IOT kami, berserta suit pengautomatan perindustrian PTC, memberi kuasa kepada penyelesaian IoT Perindustrian kami untuk memacu kecekapan yang lebih tinggi, meningkatkan produktiviti, mempertingkatkan pengalaman dan mengurangkan risiko operasi,” kata Manjanath Nayak, Naib Presiden Kanan – Ketua Perniagaan IoT Perindustrian Global, Microland.

Perniagaan IIoT Microland telah mendayakan beberapa perusahaan untuk menempuh laluan pantas bagi merealisasikan transformasi proses perindustrian. Penawaran daripada Microland di bawah talian perkhidmatan IIoT termasuk: Pemecut 3-Langkah (Penyelesaian diterajui PoC), Kilang Pintar Bersepadu, Pemantauan Perindustrian, Perusahaan Terhubung dan Perkhidmatan Terurus.

Microland telah bekerjasama dengan PTC sejak tahun 2017. Sepanjang tiga tahun yang lalu, kolaborasi PTC-Microland telah menyaksikan momentum penting menerusi beberapa penyelesaian yang dibangunkan bersama-sama yang digunakan dalam pelbagai penglibatan pelanggan.

“Microland telah menunjukkan pemikiran yang inovatif dalam pembangunan penyelesaian sekitar platform kami dan telah terbukti dalam penglibatan pelanggan yang paling mencabar,” kata Rajkiran Chakkalongara, Pengarah Kanan & Ketua, Perniagaan IOT/AR, PTC, India.

Jurutera perindustrian dan perisian Microland, bekerja bersama-sama perunding penyelesaian, menyampaikan pemikiran dan inovasi sistem IIoT bercita-cita tinggi, menggunakan analitik dan kecerdasan buatan bagi memacu operasi yang boleh diramal dan membuka peluang baharu. Tumpuannya adalah untuk membolehkan perusahaan mengatasi cabaran perindustrian yang rumit melalui pemikiran sistem IIoT dan pemprototaipan yang pantas bagi mencapai aliran kemenangan pantas yang stabil dengan pelaburan minimum.

Ravi Asrani, Naib Presiden Kanan, Penyepadu Sistem & Perundingan Pengurusan Global, PTC menambah, “PTC menghargai keupayaan integrasi sistem Microland dalam sektor-sektor industri dan kebolehannya dalam menyampaikan hasil perniagaan bernilai tinggi. Kami dapat bersama-sama menunaikan janji transformasi yang dibawa oleh IIoT kepada dunia.”

Kejayaan perkongsian ini mencakupi pelbagai geografi dan vertikal industri — satu contohnya ialah kejayaan pelaksanaan pembuatan pintar untuk TRL Krosaki Refractories, salah satu pengeluar refraktori yang terbesar di India.

Kumar Heramba Narayan Naik, Ketua Pegawai Maklumat, TRL Krosaki, berkata, “Kami telah memulakan program memodenkan kemudahan pembuatan kami dengan memanfaatkan penyelesaian IoT Perindustrian dengan objektif utama untuk meningkatkan kualiti bata refraktori.

Microland memainkan peranan penting dalam kejayaan program pemodenan ini. Dengan pendekatan dipacu hasil, Microland membantu kami membangunkan kes perniagaan dan mendemonstrasikan kepakaran integrasi sistem yang kukuh dalam IT, OT dan Analitik. Mereka menerajui program untuk melaksanakan ThingWorx® PTC lantas menghasilkan keterlihatan operasi masa sebenar, aliran kerja digital dan penjejakan prestasi aset yang membawa kepada proses membuat keputusan yang lebih pantas, pengurangan kerosakan dan tenaga kerja yang cekap.”

Latar Belakang Microland

Penyampaian digital oleh Microland dan “Digital Jadi Kenyataan” (“Making Digital Happen”) membolehkan teknologi melakukan lebih banyak perkara dan kurang memberikan gangguan. Kami menjadikannya lebih mudah untuk perusahaan menerima pakai infrastruktur Digital generasi seterusnya (nextGen). Kami menjayakan usaha ini dengan menggunakan kepakaran kami dalam Awan dan Pusat Data, Rangkaian, Tempat Kerja Digital, Keselamatan Siber dan IoT Perindustrian—bagi menjamin penerimaan kecemerlangan boleh diramal, andal dan stabil.

Dalam dunia yang terkesan oleh COVID, Microland merealisasikan digital untuk perusahaan dengan tumpuan khusus terhadap perkhidmatan yang lebih relevan kepada pelanggan dan prospek kami berbanding sebelum ini:

Diperbadankan pada tahun 1989 dan beribu pejabat di Bengaluru, India, Microland mempunyai lebih daripada 4,500 pakar digital di pejabat dan pusat penghantaran di Asia, Australia, Eropah, Timur Tengah dan Amerika Utara.

Baca lebih lanjut di sini: https://www.microland.com/

ThingWorx ialah tanda dagangan berdaftar PTC Inc. di Amerika Syarikat dan negara-negara lain.

Logo: https://ering.com.my/wp-content/uploads/2020/06/kehandalan-iiot-microland-peroleh-status-penyepadu-sistem-global-ptc.jpg

Keywords: Computer Networks Computer Software Computer/Electronics Internet Technology Telecommunications Awards Contracts New products/services Data Analytics

Source: PRNEWSWIRE


Siri Samsung Galaxy M Bakal Masuk Malaysia –  Ditawarkan Eksklusif Secara Online

Samsung hari ini berkongsi berita gembira apabila mengesahkan bahawa rangkaian untuk Siri Galaxy M mereka bakal bertemu pengguna tempatan tidak lama lagi.

Penjualan ditawarkan eksklusif secara atas talian dan Samsung kini telah pun membuka daftar minat di laman rasmi mereka. Pun begitu, harga jualan dan ketersediaan belum diumumkan setakat ini – bakal dikemaskini kemudian.

Sedia maklum, Samsung telah pun memperkenalkan rangkaian Siri Galaxy M menerusi kemunculan Galaxy M10, Galaxy M20, dan Galaxy M30. Siri ini mempunyai reka bentuk yang sesuai untuk pengguna muda, selain hadir dengan spesifikasi terbaik. Ia dijangka ditawarkan pada harga berpatutan, sekaligus memboleh Samsung bersaing dengan pelbagai pengeluar lain.

_______________________________________________________________________

Artikel Berkaitan :


[ Tutorial ] Hanya Menghantar Emoji Bulan, Anda Boleh Aktifkan Mod Gelap Aplikasi Messenger!

Mod gelap (Dark mode) pada aplikasi Messenger sudah dijanjikan oleh Facebook akan dilancarkan, tetapi ramai yang masih menunggu ketibaannya.

Rupa-rupanya fungsi ini telah disembunyikan, dan cara yang paling pantas mengaktifkan adalah menghantar emoji bulan!

Hantar emoji (bulan) kepada kawan, paparan untuk tetapan mod gelap akan tampil di bahagian atas.

Klik gambar profil anda dan masuk ke paparan tetapan, anda akan nampak tetapan untuk [ Dark Mode ] di bahagian paling atas. Aktifkan mod ini dan aplikasi messenger anda akan dipaparkan dalam mod gelap.

Sangat mudah dan ringkas kan?! Jangan lupa buat kemas kini dahulu, jika masih tidak berjaya maknanya kemas kini masih belum sampai ke peranti anda. Sabar menanti ya…


Bose SleepBuds – Tidur Nyenyak Walaupun Di Sebelah Orang Berdengkur

Setiap orang pastinya mendambakan tidur yang sempurna meskipun dalam waktu yang singkat. Gangguan seperti masalah pasangan yang berdengkur, pencemaran bunyi atau bunyi dari luar rumah pula kadang kala tidak dapat dielakkan.

Memandangkan ramai yang mengalami masalah ini, syarikat Bose yang cukup terkenal dengan penghasilan earphone dan headphone berkualiti tinggi telah memperkenalkan satu aksesori yang diberi nama SleepBuds.

Istimewanya peranti ini, ia hadir dengan teknologi Noise-isolating yang dapat membantu menghalang bunyi bising di persekitaran anda, sekaligus mengganggu tidur anda.

Bose SleepBuds juga menawarkan rekaan kompak yang selesa untuk dipakai dalam jangka masa lama dengan penyediaan beberapa jenis ear-bud.

Didatangkan sekali dengan kotak yang boleh mengecas, peranti ini dijual pada harga USD160 (kira-kira RM644).


WOWWW! Miliki Siri OPPO Reno Pada Harga RM1 Dengan Pelan Maxis!

Korang teringin miliki siri OPPO Reno? Hmmm…Tapi, duit poket tak masyuk? Okay! Tenang, tenang semua…Korang boleh miliki siri OPPO Reno dengan harga RM1 SAHAJA! Eh, biar betul?

Kini, korang boleh memiliki peranti tersebut dengan hanya RM1 apabila mendaftar pelan Maxis One Plan 188. Lebih menarik, korang juga boleh nikmati data 60GB dan panggilan serta teks tanpa had! Wah, seronoknya!

Selain itu, Maxis turut menawarkan pelan Zerolution untuk siri OPPO Reno. Melalui pakej ini, korang boleh dapatkan siri OPPO Reno pada harga serendah RM39 – tanpa bayaran pendahuluan & kadar faedah 0%. Butiran promosi adalah seperti berikut :

Kedua-dua promosi bermula HARI INI! Jadi tunggu apa lagi? Daftar sekarang dan bergaya tanpa had dengan telefon baru OPPO ini! Maklumat lanjut, layari OPPO Malaysia dan Maxis.


Reviu Eksklusif: Anda Pasti ‘TERUJA’ Bila Miliki Huawei MateBook X Pro, Kenapa?! Di Sini Jawapannya…

Dalam terus mengejar arus teknologi yang membangun, Huawei sekali lagi terus mencetus inovasi dan menguasai mata dunia dengan memperkenalkan komputer riba hebat terbaharu mereka iaitu Huawei MateBook X Pro.

Apakah kelebihan yang dimiliki oleh MateBook X Pro ini? Apa yang perlu anda ketahui mengenai komputer riba ini? Di sini kami akan kupaskan mengenai ‘realiti sebenar’ yang ada pada Matebook X Pro. Anda ingin tahu? Baca selanjutnya…

【 Baca Juga 】HUAWEI’s 360° Degree Business Empowerment Pack Teman Terbaik Anda

【 Baca Juga 】Lindungi Privasi Dengan ‘Kamera Tersembunyi’ Pada Huawei MateBook X Pro!

MateBook X Pro merupakan sebuah komputer riba bersaiz kompak dan ultra-nipis. Ianya mempunyai bilah yang nipis pada setiap sisi. Kenipisannya pasti membuat ramai terpukau malah dengan hanya menggunakan jari telunjuk sahaja anda sudah boleh mengangkat panel paparan pada komputer riba ini.

MateBook X Pro memiliki ketebalan 14.6mm dan berat sebanyak 1.33kg, menjadikan ia antara komputer riba ternipis dalam kalangan pesaing setaranya. Rekaan ini juga sekaligus memudahkan komputer riba ini dibawa ke mana-mana dan digunakan dalam apa jua keadaan.

MateBook X Pro juga hadir dengan rekaan rangka diperbuat daripada aluminium yang kukuh dan padat. Selain itu, ianya juga ‘disuntik’ dengan pilihan warna yang menarik seperti Space Grey dan Mystic Silver, sekaligus menjadikan komputer riba ini kelihatan sangat sempurna dalam kelasnya.

Lebih menarik, terdapat dua USB Type-C pada sebelah sisi kiri yang mana salah satunya menyokong Thunderbolt 3 dan kedua-duanya boleh digunakan untuk mengecas komputer riba. Huawei turut menyertakan bicu audio 3.5mm bersama dengannya. Selain itu pada sisi kanan pula, terdapat port USB Type-A yang menyokong USB 3.0.

Hadir melalui nisbah 3:2 pada ukuran skrin bersaiz 13.9 inci (3000 x 2000 piksel), MateBook X Pro dilengkapi dengan paparan terbaru 3K yang boleh disentuh bagi menyampaikan pengalaman multimedia dan hiburan yang luar biasa. Selain itu, warna yang dihasilkan juga kelihatan amat menonjol.

MateBook X Pro merupakan komputer riba pertama di dunia yang hadir dengan paparan sentuh Fullview. Menerusi Fullview Display, saiz bingkai pada panel paparan komputer riba ini dilihat sangat nipis dan nisbah skrin-ke-kerangka juga didapati mencecah sehingga 91% sekaligus menjadikan ia kelihatan agak menarik di mata pengguna. Paparan itu juga turut dilapisi Corning Gorilla sebagai perlindungan utama.

Dengan rekaan yang unik ini, permukaan skrin menjadi semakin luas hingga ke hujung kerangka dan layar paparan skrin pula dapat dilihat secara jelas daripada berbagai sudut. Begitulah hebatnya ciptaan Huawei dalam penghasilan komputer riba ini.

Meskipun hadir dengan rekaan yang nipis namun Huawei tidak pernah mengabaikan sebarang spesifikasi asas yang perlu ada pada sesebuah komputer riba termasuk fungsi kamera.

Seperti yang kita nampak, bingkai yang melindungi panel paparan dilihat amat nipis sehinggakan tiada ruang untuk menempatkan kamera. Namun, jangan risau kerana Huawei mempunyai jalan penyelesaian yang bijak dengan meletakkan kamera tersembunyi di dalam butang pada papan kekunci.

Kamera tersebut ditempatkan pada kedudukan yang paling unik iaitu berada di antara kekunci F6 dan F7 dan ianya akan timbul apabila diperlukan sahaja. Pengguna hanya perlu menekan kekunci tersebut dan ianya akan terbuka sekaligus mendedahkan komponen kameranya.

Dengan rekaan ini, kami mendapati Huawei telah mewujudkan ciri sekuriti yang lebih baik untuk menyimpan kamera jika tidak digunakan. Malah, privasi pengguna juga akan lebih terjaga sekaligus mengurangkan risiko untuk digodam.

Bagaimanapun, bagi kami fungsi kamera ini masih mempunyai kekurangan. Kekurangan paling ketara yang dapat kami lihat adalah ianya merupakan lensa tetap yang mana anda tidak boleh membuat pelarasan sudut. Jika anda ingin mendapatkan sudut sempurna, anda perlu berusaha untuk melihat ke bawah sedikit.

Di samping itu, kekurangan lain yang dapat kami lihat pada rekaan kamera ini adalah jika anda membuat panggilan video sambil menaip, gerakan jari-jemari anda akan menganggu dan menghalang pandangan kamera tersebut.

Selain kedudukan kamera, papan kekunci pada komputer riba ini turut menarik perhatian kami. Kenapa? Tidak keterlaluan jika dikatakan, papan kekunci pada MateBook X Pro ini boleh dianggap sesuatu yang mengagumkan.

Papan kekunci pada MateBook X Pro hadir dengan rekaan yang luas dari satu sisi ke sisi lain di mana memberikan rasa yang memuaskan. Malah ketika digunakan lantunan papan kekuncinya juga memberikan keselesaan ketika menaip untuk tempoh masa yang panjang.

MateBook X Pro turut mempunyai touchpad yang luas untuk memberikan keselesaan dalam menyokong kerja harian. Tahap sensitiviti padanya juga dilihat amat sempurna sekaligus mencerminkan kualiti komputer riba ini.

Seterusnya, ia turut memiliki beberapa kelebihan antaranya dilengkapi dengan backlit di mana amat sesuai untuk kegunaan menaip dalam persekitaran yang gelap. Tidak ketinggalan, Huawei turut menyertakan sokongan kalis air pada papan kekunci yang membuatkannya kalis percikan dan tumpahan air sekaligus mengelakkan kerosakan yang teruk.

Di samping itu, butang kuasa pada MateBook X Pro turut mengintegrasikan fungsi pengimbas cap jari yang boleh digunakan untuk mengakses (log masuk) komputer riba. Melalui fungsi tersebut, pengguna dapat mengakses komputer riba dengan ciri satu sentuhan kuasa yang mana bantu menjimatkan masa berbanding menaip kata laluan.

Kami dapati prestasi tindak balasnya boleh dikatakan cukup pantas dan bukan itu sahaja, malah pengimbas cap jari tersebut juga boleh diaktifkan untuk lebih daripada satu pengguna.

MateBook X Pro hadir dengan pilihan CPU Intel Core i5 dan i7 generasi ke lapan sekaligus menjadikan komputer riba ini sangat pantas untuk membuat sebarang kerja. Ia juga diselitkan dengan memori sehingga 16GB RAM dan pilihan storan sehingga 512GB SSD di samping kad grafik NVIDIA GeForce MX150 dengan 2GB GDDR5. Bagi bateri pula, komputer riba ini dibina dengan sumber kuasa daripada bateri 57.4Wh.

Lebih gempak, ia turut didatangkan dengan kebolehan empat speaker dilengkapi dengan teknologi Dolby Atmos yang mana mampu menghasilkan kualiti audio hebat sekaligus memberi pengguna kepuasan mendengar muzik atau menonton video kegemaran. Lebih istimewanya lagi, speaker ini juga boleh dikustom mengikut kehendak pengguna.

Selain itu, Huawei turut menyertakan sebuah sokongan pemindahan data di antara peranti tanpa kabel komputer yang dikenali sebagai Huawei Share. Melalui ciri ini, anda boleh memindahkan semua data termasuk foto, video dan banyak lagi secara langsung dengan sangat mudah!

Untuk makluman, MateBook X Pro dijalankan dengan menggunakan sistem operasi Windows 10 serta dilengkapi dengan perisian standard dan khusus seperti One Note, Mail, Dolby Atmos System dan sebagainya.

Laptop masa depan? Yaa! Memang tidak dapat disangkal lagi, MateBook X Pro selayaknya digambarkan sebagai laptop masa depan yang penuh dengan inovasi dan teknologi baru membuatkan banyak mata terpegun apabila melihatnya.

Bagi yang berminat, anda boleh dapatkannya di kedai rasmi Huawei atas talian ataupun Lazada di mana ianya ditawarkan pada harga berikut:


Shapeway

Shapeway adalah permainan grafik 8 bit yang memerlukan anda fokus terhadap dua komponen permainan. Pertama, anda perlu melengkapkan peta permainan yang separa siap dan yang kedua adalah pastikan karakter anda berjaya melalui halangan di dalam peta tersebut. Tip permainan ini adalah pastikan peta yang dibina mampu memberikan kelebihan kepada karakter anda dan setiap blok yang dicipta boleh digunakan untuk membantu karakter.

Elakkan dari memasuki perangkap maut dan kumpul kostum menarik yang dapat membantu karakter sepanjang permainan. Terdapat lebih 50 peringkat yang akan menjanjikan keseronokan beterusan kepada anda.

Muat Turun

Android

iOS


Hisense Mengumumkan Gong Li sebagai Duta Jenama Global

QINGDAO, China, 29 September 2020 /PRNewswire/ — Pada 27 September, Hisense, mengungguli pasaran TV China dengan bahagian pasaran untuk tahun ke-16 berturut-turut dan mengumumkan kerjasamanya dengan Gong Li sebagai duta jenama global beberapa hari selepas pelancaran filem “Leap”. Bintang filem antarabangsa Gong Li, yang memimpin pasukan bola tampar wanita China untuk memenangi kejuaraan dunia dalam filem itu, kini memainkan peranan sebagai “The Champion of Television”.

Gong Li telah membawa filem China ke pentas antarabangsa. Kerjasama antara Gong Li dan Hisense, yang telah mempromosikan jenama China ke seluruh dunia, memberikan yang terbaik antara satu sama lain. Sebab paling penting memilih Gong Li adalah kerana semangat waja beliau, yang bertepatan dengan kebolehpercayaan dan tumpuan Hisense. Di samping itu, kerjasama ini memberi manfaat kepada aktiviti-aktiviti pemasaran di luar negara. Sebagai salah seorang pelakon kelahiran China yang paling terkenal di dunia, filem beliau “Red Sorghum”, “The Story of Qiu Ju” dan “Farewell My Concubine”, masing-masing telah memenangi Anugerah Beruang Emas dari Festival Filem Antarabangsa Berlin, Anugerah Singa Emas dari Festival Filem Antarabangsa Venice dan Anugerah Palma Emas dari Festival Filem Antarabangsa Cannes. Beliau juga menjadi Juri di Festival Filem Antarabangsa Venice dan Festival Filem Antarabangsa Tokyo dengan profesionalisme yang tiada tandingannya dalam industri filem China.

Gong Li dikenali sebagai “Ratu”, sementara Hisense adalah raja mutlak dalam pasaran TV China. Menurut CMM, organisasi data pihak ketiga yang terkemuka, Hisense mendahului bahagian pasaran TV China dari tahun 2004 hingga tahun 2019. Terutama dalam bidang skrin besar canggih melebihi 80 inci, TV Laser Hisense selesa menduduki tempat pertama dalam bahagian pasaran dan merupakan penguasa mutlak pasaran skrin besar. Sementara itu, TV Hisense telah menjadi peneraju pasaran di negara-negara seperti Jepun, Australia dan Afrika Selatan. Menurut tinjauan yang dikeluarkan oleh Kumpulan Penerbitan Antarabangsa China, Hisense merupakan salah satu jenama China yang paling dikenali oleh warganegara luar negara selama bertahun-tahun.

Kerjasama itu dirancang untuk diumumkan semasa UEFA EURO 2020. Tetapi disebabkan COVID-19, pengumuman telah diumumkan dengan filem. Kerjasama dengan Gong Li adalah kesinambungan daripada penandatanganan Benedict Cumberbatch sebagai duta jenama untuk Piala Dunia 2018. Gong Li berdedikasi dan menghormati kerjaya beliau, dan setiap peranan utama beliau adalah hasil daripada fokus berterusan pada kemahiran lakonannya. Hisense sangat mementingkan teknologi dan kualiti, dan diiktiraf sepenuhnya oleh pengguna di pasaran Jepun, Eropah dan Amerika. Selain itu, sikap tenang dan sederhana Gong Li sangat sesuai dengan Hisense, sebuah syarikat teknologi yang pragmatik. Tema yang menarik daripada poster, “Who is Better Than Me”, dengan tepat menyampaikan kekuatan dan keyakinan kedua-dua belah pihak.

Hisense juga melancarkan monitor penyiaran penanda aras canggih yang pertama di China hari ini, yang telah membentuk hubungan nilai dengan imej profesional Gong Li dalam filem dan menunjukkan ketepatan dan keunikan Hisense yang konsisten dalam pemilihan duta jenama.

Keywords: Computer Hardware Computer/Electronics Consumer Electronics Electronic Components Household Products Household/Consumer/Cosmetics Retail Licensing/marketing agreements

Source: PRNEWSWIRE


Nokia is BACK!

Kat dunia ni terdapat dua generasi pengguna, yang pernah guna Nokia dan yang tak pernah guna langsung. Bagi yang membesar dengan Nokia, jenama ini menyimpan pelbagai memori dan sememangnya dianggap sebagai lagenda bagi legasi peranti mudah alih.

Buktinya dahulu orang tak tanya “ You pakai smartphone apa?”, sebaliknya soalan yang diajukan adalah “You pakai Nokia apa?”. Begitu besar impak Nokia pada masa dahulu, apabila era smartphone mengambil alih, perlahan-lahan Nokia hilang taringnya.

Di sebalik timbunan sejarah dan kegemilangan masa lalu, Nokia kini sedang merancang dan memulakan langkah bagi menghidupkan semula empayar mereka. Mungkin mereka telah mendapat pengajaran yang besar apabila menyaksikan Nokia jatuh ketika bernaung di bawah kuasa Microsoft.

Kini Nokia ingin kembali dan telah mengumumkan mereka akan bekerjasama dengan HMD Global   menghasilkan telefon, smartphone dan tablet dengan jenama lagenda tersebut. HMD juga telah mengesahkan bahawa peranti generasi baru dari Nokia akan menggunakan sistem operasi Android.

Tak sabarnya!


Spesifikasi Lengkap Siri Samsung Galaxy S10 Tertiris!

Seluruh dunia akan menyambut pelancaran besar-besaran siri Samsung Galaxy S10 pada 21hb Februari (waktu tempatan) nanti, walaupun terdapat banyak spesifikasi tertiris di laman sesawang tetapi hari ini spesifikasi paling lengkap boleh dikatakan penuh telah terdedah dari GSMArena.

Dalam spesifikasi yang tertiris tersebut, siri Galaxy S10 hadir dalam tiga versi, masing-masing adalah S10, S10+ dan S10e. Samsung Galaxy S10+ atau dengan nama kod Beyond 2 ini hadir dengan paparan skrin 6.3 inci QHD+ Dynamic AMOLED Infinity O, kamera utama dilengkapi tri kamera 12MP + 12MP + 16MP (f/2.4 + f/1.5 + f/2.2) serta dwi kamera hadapan 10MP + 8MP. S10+ juga menyokong pengimbas cap jari dalam skrin, kapasiti bateri sebesar 4,100mAh.

Bagi versi Galaxy S10 (Beyond 1) pula, ia mempunyai paparan skrin dan kamera utama yang sama seperti S10+. Apa yang membezakan adalah saiz skrin S10 lebih kecil iaitu 6.1 inci, manakala kamera hadapan hanya 10MP dan bateri berkapasiti 3,400mAh.

Akhir sekali adalah versi Galaxy S10e (Beyond 0), peranti ini merupakan model asas dalam siri Galaxy S10. Ia dilengkapi dengan paparan skrin 5.8 inci QHD+ Dynamic AMOLED Infinity “O”, kamera utama hanya mempunyai gabungan lensa 12MP + 16MP (f/1.5 + f/2.2), serta kamera hadapan 10MP (f/1.9) dan bateri sebesar 3,100mAh.

Melalui spesifikasi yang tertiris, siri Galaxy S10 ini hadir dengan pilihan RAM sehingga 12GB dan ROM sehingga 1TB. Teknologi pengecasan pantas tanpa wayar juga akan hadir bersama, masih tidak diketahui adakah pemproses Qualcomm Snapdragon 855 atau Exynos 9820 dijanakan.

Pilihan warna kali ini terdiri daripada Prism White, Prism Green dan Prism Black, terdapat warna eksklusif seperti Luxurious Ceramic White dan Luxurious Ceramic Black disediakan khas versi Galaxy S10+. Lebih menarik, warna Canary Yellow yang lebih ceria dipadankan pada versi asas Galaxy S10e.

[ SUMBER ]


Aplikasi Bahasa Isyarat EDDY Dilancarkan Oleh Digi Dan BAXS Technology

Digi hari ini berkolaberasi bersama BAXS Technology melancarkan aplikasi bahasa isyarat yang dipanggil EDDY. Singkatan bagi Edugame & Dictionary for Deaf ini adalah satu aplikasi yang memudahkan orang kehilangan pendengaran atau pekak berhubung dengan komuniti, keluarga, dan guru.

Inisiatif ini mendapat sokongan daripada badan bukan kerajaan iaitu Agensi Inovasi Malaysia (AIM) dan Malaysia Federation of Deaf (MFD). EDDY yang telah memenangi Digi’s Challenge for Change (DigiCFC7) menawarkan pembelajaran bahasa isyarat yang mudah kepada golongan pekak dan bukan pekak terutamanya kanak-kanak.

Figura EDDY yang beranimasi 3D disediakan di dalam aplikasi boleh ditonton turut meliputi 1,000 perkataan daripada kamus bahasa isyarat selain menawarkan pembelajaran dalam bentuk permainan interaktif. Kedua-dua ciri ini membolehkan pengguna mempelajari bahasa isyarat untuk digunakan dalam pelbagai situasi yang berbeza. Selain itu, integrasi kecerdasan pintar (AI) juga membantu menterjemah suara kepada bahasa isyarat dengan mudah.

Aplikasi ini direka menerusi idea Digi kepada komuniti di Malaysia untuk terus berhubung tanpa mengira seseorang itu cacat mahupun normal. Jadi dengan adanya EDDY, setiap individu boleh mempelajari bahasa isyarat dengan mudah dan pantas.

Setakat ini sebanyak 40,000 individu pekak sudah berdaftar di EDDY, dan di masa akan datang aplikasi ini mungkin akan diangkat sebagai platfom pembelajaran bahasa isyarat di sekolah oleh Kementerian Pelajaran Malaysia.

Aplikasi bahasa isyarat, EDDY kini boleh dimuat turun di Google Play bermula hari ini. Sementara untuk App Store, ia akan mula ditawarkan tidak lama lagi.


[Tutorial] Set Lagu Kegemaran Menjadi Ringtone iOS Anda Tanpa PC!

“Ingin menetapkan lagu kegemaran sebagai nada dering peranti iOS tanpa bantuan PC?! Gunakan bantuan aplikasi GarageBand & Documents 5.”

Tanpa memerlukan sambungan PC dan tidak perlu memiliki peranti iOS yang telah menjalani proses Jailbreak, anda sebenarnya boleh terus memuat turun lagu kegemaran, menyunting dan menetapkannya sebagai nada dering pilihan terus pada iPhone anda.

Apa yang diperlukan? Hanya dua aplikasi yang boleh dimuat turun secara percuma di App Store iaitu GarageBand dan Documents 5. Ingin tahu caranya, teruskan tutorial kami bagaimana memuat turun, menyunting dan menetapkan lagu sebagai nada dering pada iPhone milik anda! Jom…

Sebelum memulakan proses untuk menetapkan nada dering pada peranti iOS anda, perkara paling utama mestilah muat turun dua aplikasi utama iaitu GarageBand dan Documents 5.

Sekiranya anda ingin memuat turun lagu terbaru yang diputarkan di corong radio, kini ia boleh dibuat terus pada peranti iOS anda dengan menggunakan bantuan aplikasi Documents 5. Pastikan anda mengikuti langkah yang akan diajar ini dengan sebaiknya bagi memastikan lagu yang telah dimuat turun disimpan di dalam folder yang betul.

Apabila lagu kegemaran anda telah berjaya dimuat turun menggunakan bantuan aplikasi Documents 5, kini tiba masanya untuk anda menyunting lagu tersebut bagi disesuaikan sebagai nada dering peranti iOS. Pastikan anda mengikuti langkah ini dengan teliti bagi memastikan proses suntingan dan tetapan nada dering berjaya dilaksanankan. Untuk tujuan itu, aplikasi GarageBand akan digunakan.

Yeah~siap! Nampak rumit ke?! Ikut betul2 apa yang kami kongsikan, mesti jadi!


Peranti Nokia Kini Tersedia Di Shopee – Nikmati Diskaun Eksklusif Sempena Jualan 12.12

HMD Global mengumumkan ketersediaan barisan peranti Nokia kini sudah boleh dibeli melalui platform Shopee secara rasmi!

Anda boleh membeli peranti Nokia melalui Nokia Mobile Official Store di Shopee Mall dengan tawaran diskaun eksklusif, tambahan lagi Nokia 2720 Flip berwarna merah juga tersedia secara eksklusif khas pelanggan Shopee sahaja.

Tawaran diskaun yang lain termasuk juga Nokia 2.2 (3GB/32GB) pada harga RM399, dan Nokia 7.2 (6GB/12GB) pada harga RM1,099, promosi mulai sekarang hingga 12 Disember.

Anda juga boleh rebut unit terhad bagi Nokia 2.2 dan Nokia 7.2 pada harga eksklusif RM379 dan RM949, hanya pada 12 Disember sementara stok ada.


Samsung Perkenalkan LPDDR5 uMCP!!

Buat peminat Samsung, ada satu berita menarik apabila mereka telah memperkenalkan penyelesaian memori terbarunya hari ini, yang disebut pakej multichip berasaskan LPDDR5 UFS, atau uMCP. Ia mengintegrasikan RAM LPDDR5 dan flash NAND UFS 3.1 pada satu cip, yang menjanjikan untuk memberikan prestasi peringkat unggul pada telefon pintar dengan chipset jarak jauh.

Pengguna “menikmati pengalaman streaming, permainan, dan realiti campuran tanpa gangguan walaupun pada peranti tingkat bawah”, kata Young-soo Sohn, VP dari Pasukan Perancangan Produk Memori di Samsung.

Cip ini akan membolehkan pengeluar membuat telefon mereka lebih murah dan cepat kerana seni bina dalaman yang dipermudahkan. Samsung telah memetik peningkatan prestasi DRAM 50% – dari 17 GB / s menjadi 25 GB / s, sementara prestasi flash NAND meningkat dua kali ganda dari 1.5 GB / s menjadi 3 GB / s, berbanding dengan penyimpanan UFS 2.2 berasaskan LPDDR4H.


10 Penambahbaikan Samsung Galaxy Note 10!!! WOWW Gilerrr!!!

Samsung baru sahaja melancarkan peranti terbaharu iaitu Samsung Galaxy Note 10 yang mempamerkan rekaan yang menawan dan spesifikasi yang menakjubkan. Kali ini kami senaraikan penambahbaikan yang hadir pada peranti ini.

Secara luarannya, kita dapat lihat rupa paras Note 10 ini tampil dengan rekaan yang baharu dan eksklusif. Jika anda lihat pada peranti ini, kamera berlubang pada skrin ini diletakkan di bahagian tengah atas. Ia memberikan satu perspektif baharu kepada peranti ini. Rekaan belakang juga tampak lebih selesa untuk dipegang dengan lengkungan yang memudahkan pengguna memegang peranti ini.

Warna pastinya memainkan peranan yang penting kerana ia memberikan perasaan yang berbeza ketika memegang peranti ini. Ia juga mengambarkan personaliti pengguna. Kali ini Note 10 tampil dengan beberapa pilihan warna yang menarik iaitu Aura Pink, Aura Black dan Aura Glow. Anda pasti terliur melihatnya.

Menarik bagi peranti Samsung Galaxy Note 10 ini, ia dihadirkan dengan skrin 6.3 inci FHD+ Dynamic AMOLED. ia pastinya kualiti tontonan yang lebih baik dan menarik. Warna yang yang dihadirkan adalah lebih menyerlah. Ia sekaligus memberikan kepada anda kepuasan tontonan yang diingini.

Samsung Galaxy Note 10 ini tampil dengan sistem operasi yang terbaharu iaitu Android 9 Pie, One UI. Jadi penggunaan peranti ini akan lebih mudah dengan pelbagai fungsi. Anda akan lebih mudah untuk mengakses peranti ini kerana ia lebih mesra pengguna. Antara muka juga lebih menarik berbanding Note 9 yang dahulu.

Seperti yang diketahui, Samsung Galaxy Note 10 ini hadir cip pemproses yang berkuasa iaitu Exynos 9825 berbanding Galaxy Note 9 yang hadir dengan Exynos 9810. Jadi penggunaan peranti ini boleh dimaksimakan. Ia mampu menjalankan operasi peranti ini dengan lebih lancar tanpa sebarang lag.

hadir dengan 8GB RAM dan 256GB ROM pastinya memudahkan hidup anda. Anda boleh menyimpan lebih banyak fail, gambar ataupun video. Malahan anda juga boleh bermain game tanpa sebarang gangguan. Serius Awesome!!!

Kamera Samsung Galaxy Note 10 ni bukan ‘biashe-biashe’ apabila ia dihadirkan dengan sistem 3 kamera iaitu 12MP + 12MP + 16MP. Dengan keupayaan kamera ini, pastinya mampu menghasilkan gambar yang lebih berkualiti. Perincian yang lebih banyak juga dapat dirakam menerusi lensa peranti ini. Jadi anda tidak akan terlepas sebarang saat-saat indah.

Kamera hadapan peranti ini juga tidak mengecewakan apabila dipertingkatkan kepada 10MP berbanding Note 9 yang tampil dengan 8MP. Jadi anda kini boleh merakam swafoto dengan lebih yakin. Kualiti yang dipamerkan pastinya membuatkan mata yang memandang terus jatuh cinta.

Seperti yang diketahui, siri Galaxy Note 10 ini dihadirkan dengan S Pen. Menariknya ia dihadirkan dengan pelbagai fungsi baharu yang membuatkan penggunaannya lebih mudah kepada pengguna. Menariknya S Pen ini bertindak sebagai alat kawalan dan dihadirkan dengan Motion Tracking System. Jadi anda boleh menggunakan peranti anda tanpa perlu menyentuhnya. Contohnya ketika mengambil gambar. S Pen ini juga mampu untuk bertahan dengan lebih lama

Dalam menempuhi kesibukan, kita tidak ada masa untuk menunggu peranti kita yang mengambil masa untuk di cas penuh. Namun jangan bimbang kerana Samsung Galaxy Note 10 ini hadir dengan kapasiti 3500mAh dengan 25W Super Fast Charging. Ia pastinya mampu mengecas dengan sangat pantas untuk kegunaan anda seharian.

Samsung Galaxy Note 10 ini telah dilancarkan dan dijual pada harga RM 3699. Manakala terdapat 1 lagi model iaitu Galaxy Note 10+ yang dijual pada harga RM4199 (256GB) dan RM4799 (512GB).  Jadi sama-sama kita nantikan kehadirkan peranti ini bagi pasaran Malaysia!!!

Artikel Berkaitan:


Kembali Lagi Legion of Champions Series IV 2019 – Menangi Hadiah Wang Terkumpul Berjumlah RM370,000!

Lenovo dan Intel sekali lagi menganjurkan pertandingan eSports Legion of Champions Series IV 2019 (LoC), yang membawakan lebih banyak bakat pemain dari seluruh Asia Pasifik termasuk Australia dan New Zealand yang buat pertama kali dalam LoC bagi pertandingan PlayerUnknown’s Battlegrounds (PUBG).

Penyertaan kini dibuka dan apa yang lebih menarik lagi, pertandingan khas untuk pemain wanita berbakat dalam Counter-Strike: Global Offensive (CS:GO) turut diadakan, so inilah peluang keemasan anda. LoC mengumumkan penyertaan terbuka untuk pasukan wanita amatur dan profesional dalam pertandingan pertama keseluruhan wanita CS:GO, Legion of Valkyries (LoV).

Grand Finals akan berlangsung di Pantip Mall, Bangkok pada 12 ~ 14 Disember 2019, pasukan yang layak ke pertandingan akhir akan berebut hadiah bernilai wang terkumpul RM370,000.

Pemenang untuk kategori PUBG juga bakal menerima hadiah peranti Legion berjumlah RM16,792 dan RM41,981, manakala pemenang untuk CS:GO akan menerima hadiah peranti Legion bernilai RM20,990 dan RM52,476.

Kalau berminat jangan tunggu lagi! Sertai SEKARANG!


Stor Terbesar Huawei Kini Dibuka Di MidValley Megamall

Takakom Cellular Sdn.Bhd baru-baru ini telah merasmikan sebuah stor Huawei di pusat membeli-belah MidValley Megamall. Setakat ini, kami juga difahamkan stor ini adalah yang terbesar di Malaysia dengan keluasan ruang pameran melebihi 1200 kaki persegi. Berada di tingkat dua, stor pengalaman ini menyediakan pelbagai tawaran menarik kepada pelanggan di sekitar Kuala Lumpur khususnya .

Dalam masa yang sama, Huawei juga mensasarkan kedudukan pertama dalam industri telefon pintar dengan memberikan pengalaman terbaik kepada setiap pelanggan. Setiap inovasi dan teknologi akan diterapkan ke dalam setiap produk Huawei dari sekarang hinggalah ke masa akan datang.

Pembukaan stor ini juga akan memberikan keselesaan kepada pengguna malah, Huawei kini menawarkan peranti flagship Huawei siri P, siri Mate dan aksesori tambahan lain di kesemua 53 stor Huawei seluruh Malaysia. Sebarang maklumat lanjut, anda boleh layari Facebook Huawei Malaysia.